bombman/thwiki-2026-super-clean-3k huggingface dataset:
พระเจ้าอู่ติง (จึ เจา) เป็นกษัตริย์แห่งราชวงศ์ชาง พระองค์ทรงครองราชย์ราวปี 1250–1192 ก่อนคริสต์ศักราช แต่ในบันทึกโบราณได้บันทึกว่าพระองค์ทรงครองราชย์ราวปี 1324–1266 ก่อนคริสต์ศักราช พระเจ้าอู่ติงเป็นคนแรกใน ประวัติศาสตร์ราชวงศ์จีน ว่าได้รับการยอมรับในบันทึกประวัติศาสตร์ร่วมสมัย ประชุมพงศาวดารในราชวงศ์ชางได้ถูกรวบรวมโดยนักประวัติศาสตร์ในภายหลัง โดยมีความเชื่อมาตลอดว่าเรื่องราวมีมากกว่าแค่ตำนาน จนกระทั่งได้พบกับบันทึกคำพยากรณ์ ที่ถูกจารึกลงบนกระดูกที่ถูกฝังใต้ดิน ในเรื่องวันเวลาของรัชกาล และชากปรักหักพังของ หยิน (ซินอวี่) (ร่วมสมัยใกล้เคียงกับ Anyang) ในปี 1899 พระราชประวัติ ในปีที่หกของการครองราชย์ของ พระเจ้าเสี่ยวอี่ พระราชบิดา พระองค์ถูกพระราชบิดารับสั่งให้ไปอยู่ด้วย พระองค์ก็ได้เสด็จไป และได้ศึกษาอยู่กับก้านผาน ในปีแรก ๆ ที่พระองค์ได้พบกับประชาชนทั่วไป ทำให้พระองค์คุ้นเคยกับปัญหาของประชาชน ใน บันทึกประวัติศาสตร์อันยิ่งใหญ่ ที่ ซือหม่า เชียน บันทึกไว้ ระบุว่า พระองค์ทรงเป็นกษัตริย์องค์ที่ 22 แห่งราชวงศ์ชาง พระองค์ครองราชย์ต่อจาก พระเจ้าเสี่ยวอี่ พระราชบิดา แต่ในจารึกคำพยากรณ์บนกระดูกระบุว่าพระองค์เป็นกษัตริย์องค์ที่ 21 พระองค์ทรงเสวยราชย์ในปีติงเว่ย์ โดยมี กาน ผาน เป็นเสนาบดี เขาได้สร้างความจงรักภักดีของเมืองใกล้เคียงโดยพระองค์ทรงแต่งงาน กับผู้หญิงคนหนึ่งของแต่ละเมือง พระองค์ทรงเข้าสยุมพร และแต่งตั้งพระนางฟู่ ห่าว ให้ก้าวข้ามจากลำดับชั้นของสังคมทาสในการผ่านตำแหน่งสู่นายพล และมหาปุโรหิตระดับสูง ส่วนมเหสีอีกองค์ของพระเจ้าอู่ติง คือ พระนางฟูจิง นั้นมีหน้าที่รับผิดชอบด้านเกษตรกรรม ในปีที่ยี่สิบห้าของการครองราชย์ของพระองค์ รัชทายาทจู่ จี สิ้นพระชนม์ในพื้นที่ห่างไกลหลังจากถูกเนรเทศ ในปีที่ยี่สิบเก้าแห่งรัชกาลของพระองค์ พระองค์ได้ประกอบพิธีกรรมบูชา พระเจ้าชางทัง ปฐมกษัตริย์แห่งราชวงศ์ชาง ที่พระอารามหลวง ขณะนั้นมีไก่ป่าตัวหนึ่งยืนอยู่บนเรือที่ทำด้วยทองสัมฤทธิ์ ทำให้พระองค์ทรงพิโรธมาก พระองค์ทรงประณามข้าราชบริพารที่ทำการบกพร่อง และเขียนบทความชื่อว่า 'Day of the Supplementary Sacrifice to Gao Zong' ในปีที่สามสิบสองแห่งการครองราชย์ของพระองค์พระองค์ทรงเสด็จยกทัพไปกุ้ยฟง (鬼方) ทำสงครามอยู่ 3 ปีจึงพ่ายแพ้ ตี้ (氐) และเชียง (羌) คนเถื่อนได้ส่งราชทูตมาเพื่อเจรจาสงบศึก ต่อมา ในปีที่ 43 ข้าศึกได้ส่งกองกำลังมาพิชิตต้าเผิง และได้ยกทัพมาตีเมืองทันเหว่ยในอีก 7 ปีให้หลัง พระองค์เสียชีวิตในปีที่ห้าสิบเก้าของรัชสมัยของพระองค์ ตามแหล่งข้อมูลที่มีอยู่ทั้งหมด กล่าวได้ว่า พระองค์ได้รับการยกย่องอย่างกว้างขวางว่าเป็นหนึ่งในกษัตริย์ที่ดีที่สุดของราชวงศ์ชาง หลังจากพระองค์เสด็จสวรรคต พระเจ้าสู่เกิง ราชโอรสขึ้นเสวยราชย์ต่อไป อ้างอิง อู่ติง
พระเจ้าอู่อี้ พระนามเดิมว่า ฉฺวี (瞿) เป็นพระมหากษัตริย์แห่งราชวงศ์ชาง (商朝) ในจีนโบราณ เสวยราชย์ช่วง 1147–1112 ปีก่อนคริสตกาล เป็นพระโอรสของพระเจ้าเกิงติง (庚丁) และเป็นพระบิดาของพระเจ้าเหวินติง (文丁) เหตุการณ์ในรัชกาล เอกสาร จู๋ชูจี้เหนียน (竹書紀年) ว่า พระเจ้าอู่อี้ทรงตั้งราชธานีที่เมืองอิน (殷) ปัจจุบันเรียก อินซฺวี (殷墟') พระเจ้าอู่อี้เสวยราชย์ได้ 21 ปี โข่วฟู่ (口父) ผู้ครองรัฐโจว (周) ถึงแก่ความตาย พระเจ้าอู่อี้เสวยราชย์ได้ 24 ปี รัฐโจวไปตีเมืองเฉิง (程) กับเมืองปี้ (毕) ได้เมืองปี้ พระเจ้าอู่อี้เสวยราชย์ได้ 30 ปี รัฐโจวไปตีเมืองอี้ฉฺวี (义渠) ได้ และจับตัวเจ้าเมืองอี้ฉฺวีไป แต่ซือหม่า เชียน (司馬遷) นักประวัติศาสตร์แห่งราชวงศ์ฮั่น (漢朝) ระบุว่า เจ้าเมืองอี้ฉฺวีมีบุตรชายสองคนต่างมารดากัน ครั้นเจ้าเมืองอี้ฉฺวีถึงแก่ความตายแล้ว บุตรทั้งสองชิงอำนาจกัน บ้านเมืองจลาจล รัฐโจวอาศัยจังหวะเข้ารุกรานและยึดเมืองได้สำเร็จ พระเจ้าอู่อี้เสวยราชย์ได้ 34 ปี พระเจ้าโจวจี้ (周王季) พระมหากษัตริย์รัฐโจว เสด็จมาถวายบังคมพระเจ้าอู่อี้ถึงราชธานี พระเจ้าอู่อี้จึงประทานม้า 10 ตัว กับหยก 30 ชิ้น เป็นรางวัลแก่พระเจ้าโจวจี้ พระเจ้าอู่อี้เสวยราชย์ได้ 35 ปี พระเจ้าโจวจี้เสด็จไปตีเมืองกุ่ยหรง (鬼戎) ที่ซีลั่ว (西落) ซือหม่า เชียน ระบุว่า พระเจ้าโจวจี้ทรงจับผู้นำท้องถิ่นเป็นเชลยได้ถึง 20 คน ในปีเดียวกันนั้น พระเจ้าอู่อี้เสด็จไปทรงล่าสัตว์ตามลำแม่น้ำเหลือง (黃河) และแม่น้ำเว่ย์ (渭河) อสนีบาตตกถูกพระองค์ถึงสิ้นพระชนม์ เอกสาร ชูจิง (書經) ว่า สวรรค์ลงโทษพระเจ้าอู่อี้ที่ทรงดูหมิ่นเทวดา เชื่อกันว่า ครั้งหนึ่ง พระเจ้าอู่อี้ทรงให้แขวนถุงใส่โลหิตไว้กลางอากาศ แล้วทรงยิงเกาทัณฑ์ไปยังถุงนั้น พร้อมตรัสว่า เป็นการยิงฟ้า ทั้งยังตรัสบริภาษเทวดาผู้รับผิดชอบฟ้าผ่าฟ้าร้อง จึงเกิดถ้อยคำร่ำลือกันว่า 'อู่อี้ยิงฟ้าจึงถูกฟ้าผ่า' (武乙射天遭雷劈) อ้างอิง อู่อี้
จากซ้าย: เบ็นไซเต็ง (พระสุรัสวดี), คังงิเต็ง (พระคเณศ) และบิชามนเต็ง (ท้าวกุเวร) ภายในวัดไดโชอิง พุทธสถานนิกายชิงงง |ศาลเจ้าเบ็นไซเต็งตามคติญี่ปุ่นภายในสวนสาธารณะอิโนกาชิระ ศาสนาฮินดูในประเทศญี่ปุ่น เป็นศาสนาชนกลุ่มน้อยในประเทศญี่ปุ่น โดยส่งผ่านจากศาสนาพุทธที่ได้รับจากเกาหลีและจีนอีกทอดหนึ่ง ปัจจุบันความเชื่อของศาสนาฮินดูยังแฝงตัวในสังคมญี่ปุ่น ทั้งการบูชาเทพเจ้า พิธีกรรม และอักษรสิทธัม ชาวญี่ปุ่นนับถือเทพเจ้าของฮินดูในฐานะเทพธรรมบาลในศาสนาพุทธแบบมหายานและวัชรยาน ประวัติ ประเทศญี่ปุ่นได้รับศาสนาฮินดูผ่านวรรณกรรมและกรอบวัฒนธรรมทางพุทธศาสนา และรับศาสนาพุทธผ่านจีนและคาบสมุทรเกาหลีอีกทอดหนึ่งช่วงคริสต์ศตวรรษที่ 6 เทพเจ้าฮินดูที่ปรากฏใน สุวรรณประภาสสูตร และ สัทธรรมปุณฑรีกสูตร ซึ่งเป็นคัมภีร์ในพุทธศาสนา ถูกแผลงให้เป็นญี่ปุ่น เช่นเทพแห่งโชคลาภทั้งเจ็ด และสี่ราชาสวรรค์ตามคติศาสนาพุทธแบบญี่ปุ่น บ้างได้รับการนับถือเป็น คามิ ในคติลัทธิชินโต สามารถพบเทพเจ้าฮินดูที่มีอย่างดาษดื่นตามศาสนสถานต่าง ๆ และยังมีพิธีโกมาโด ซึ่งเป็นพิธีกรรมบูชาไฟ ซึ่งใกล้เคียงกับพิธีโหมะของฮินดู ปัจจุบันมีการจำหน่ายหนังสือเกี่ยวกับการบูชาเทพฮินดูในญี่ปุ่น และมีการอ้างว่าญี่ปุ่นสนับสนุนการศึกษาเรื่องเทพฮินดูอย่างลึกซึ้ง ประชากรศาสตร์ พ.ศ. 2559 ประเทศญี่ปุ่นมีชาวอินเดียอาศัยอยู่ 30,048 คน ในจำนวนนี้ส่วนใหญ่นับถือศาสนาฮินดู นอกจากนี้เทพฮินดูยังได้รับการเคารพนับถือจากพุทธศาสนิกชนนิกายชิงงง รายชื่อเทพเจ้าฮินดูในคติญี่ปุ่น +รายชื่อเทพเจ้าฮินดูในคติญี่ปุ่น รูปภาพ ชื่อญี่ปุ่น ชื่อสันสกฤต ชื่อไทย กัตเต็ง จนฺทร พระจันทร์ คาเต็ง อคฺนิ พระอัคนี คังงิเต็ง คเณศ พระพิฆเนศวร คารูระ ครุฑ ครุฑ คิชโชเต็ง ลกฺษมี พระลักษมี โคโมกุเต็ง วิรูปากฺษ ท้าววิรูปักษ์ จิโกกุเต็ง ธฤตราษฺฏฺร ท้าวธตรฐ จิเต็ง ปฤถวี พระปฤถวี ซุยเต็ง วรุณ พระพิรุณ โซโจเต็ง วิรูฒก ท้าววิรุฬหก ดากินิเต็ง ฑากิณี ฑากิณี ไดโกกุเต็ง มหากาล มหากาฬ เท็นนิง อปฺสรา อัปสร ไทชากุเต็ง ศกฺร ท้าวสักกะ นิตเต็ง สูรฺย พระอาทิตย์ บนเต็ง พฺรหฺมา พระพรหม บิชามนเต็ง ไวศฺรวณ ท้าวเวสวัณ เบ็นไซเต็ง สรสฺวตี พระสุรัสวดี ฟูเต็ง วายุ พระพาย ราโง ราหุ พระราหู ราเซ็ตสึเต็ง รากฺษส รากษส อิซานะเต็ง อีศาน พระอีศาน อิดะเต็ง สกนฺท พระเวทโพธิสัตว์ เอ็มมะเต็ง ยาม พระยม อ้างอิง ฮินดู ญี่ปุ่น
ตำบลสามร้อยยอด เป็นหนึ่งในห้าตำบลของอำเภอสามร้อยยอด จังหวัดประจวบคีรีขันธ์ เป็นที่ตั้งของพระที่นั่งคูหาคฤหาสน์ซึ่งเป็นตราประจำจังหวัดประจวบคีรีขันธ์ พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างไว้เมื่อ พ.ศ. 2433 และอีกทั้งมีพื้นที่อยู่ในอุทยานแห่งชาติเขาสามร้อยยอด จัดเป็นอุทยานแห่งชาติประเภทชายฝั่งผสมผสานหมู่เกาะในทะเลแห่งแรกของไทย เป็นระบบนิเวศพื้นที่ชุ่มน้ำขนาดใหญ่แห่งหนึ่งในประเทศไทย และรับการประกาศให้เป็นพื้นที่ชุ่มน้ำที่มีความสำคัญระดับนานาชาติอนุสัญญาแรมซาร์ เมื่อวันที่ 14 มกราคม 2551 เป็นพื้นที่ชุ่มน้ำระดับประเทศอันดับที่ 11 และเป็นพื้นที่ชุ่มน้ำระดับโลกแรมซาร์ลำดับที่ 1,374 ที่ตั้งและอาณาเขต ตำบลสามร้อยยอดมีอาณาเขตติดต่อกับอำเภอและจังหวัดใกล้เคียงดังนี้ ทิศเหนือ ติดต่อกับตำบลปราณบุรีและตำบลปากน้ำปราณ (อำเภอปราณบุรี) ทิศตะวันออก ติดต่อกับอ่าวไทย ทิศใต้ ติดต่อกับตำบลดอนยายหนูและตำบลเขาแดง (อำเภอกุยบุรี) ทิศตะวันตก ติดต่อกับตำบลไร่ใหม่ ตำบลไร่เก่า ตำบลศาลาลัย และตำบลศิลาลอย (อำเภอสามร้อยยอด) การแบ่งเขตการปกครอง การปกครองส่วนภูมิภาค ตำบลสามร้อยยอดแบ่งพื้นที่การปกครองออกเป็น 9 หมู่บ้าน ได้แก่ หมู่ 1 บ้านใหม่ (Ban Mai) หมู่ 2 บ้านหนองข้าวเหนียว (Ban Nong Khao Niao) หมู่ 3 บ้านพุใหญ่ (Ban Phu Yai) หมู่ 4 บ้านพุน้อย (Ban Phu Noi) หมู่ 5 บ้านหัวตาลแถว (Ban Hua Tan Thaeo) หมู่ 6 บ้านดอนเตาเหล้า (Ban Don Tao Lao) หมู่ 7 บ้านหุบตาโคตร (Ban Hup Ta Kot) หมู่ 8 บ้านบางปู (Ban Bang Pu) หมู่ 9 บ้านหนองใหญ่ (Ban Nong Yai) การปกครองส่วนท้องถิ่น ท้องที่ตำบลสามร้อยยอดมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลสามร้อยยอด ครอบคลุมพื้นที่ตำบลสามร้อยยอดทั้งหมด ซึ่งเป็นสภาตำบลสามร้อยยอดที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลสามร้อยยอดใน พ.ศ. 2539 ประชากร พื้นที่ตำบลสามร้อยยอดประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 7,791 คน แบ่งเป็นชาย 3,810 คน หญิง 3,981 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 4 จาก 5 ตำบลในอำเภอสามร้อยยอด ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก หมู่บ้าน พ.ศ. 2564 พ.ศ. 2563 พ.ศ. 2562 พ.ศ. 2561 พ.ศ. 2560 พ.ศ. 2559 พ.ศ. 2558 พุน้อย 1,403 1,407 1,400 1,401 1,361 1,345 1,341 พุใหญ่ 1,201 1,188 1,180 1,159 1,151 1,157 1,150 หนองข้าวเหนียว 1,184 1,177 1,176 1,155 1,132 1,121 1,114 หัวตาลแถว 1,055 1,072 1,051 1,062 1,075 1,054 1,053 บางปู 928 933 928 931 932 950 948 ใหม่ 638 629 617 607 605 599 599 หนองใหญ่ 610 601 594 578 561 563 547 ดอนเตาเหล้า 440 436 444 446 444 441 434 หุบตาโคตร 332 332 337 341 341 343 341 รวม 7,791 7,775 7,727 7,680 7,602 7,573 7,527 อ้างอิง สามร้อยยอด สามร้อยยอด
จิชู (คำแปล: 'นิกายกาละ') มีวัดสาขาประมาณ 500 วัดและมีผู้ศรัทธาอยู่ระหว่าง 3 - 4 แสนคนรองจาก นิกายโจโด-ชินชู และ นิกายโจโดชู ถือเป็นนิกายย่อยที่ใหญ่เป็นอันดับสามของ นิกายโจโด หนึ่งในนิกายสำคัญของศาสนาพุทธในญี่ปุ่น ชื่อของนิกายได้มาจากหลักคำสอนหลักของนิกายที่เน้นให้สวดเนี่ยนฝอ อยู่ตลอดเวลา ประวัติศาสตร์ ยุคคามาคุระ รากฐานของนิกายจิชูก่อตั้งขึ้นโดยอิปเปน (一遍; 1234–1289) และศิษย์ที่ชื่อโชทัตสึ (聖達); 1203–1279) อิปเปนเกิดในชนชั้นซามูไรในตระกูลคาโดในมณฑลอิโยะ อิปเปนออกจาริกแสวงบุญหลังบิดาเสียชีวิตลงแล้วและใช้เวลาสามปีในอาศรมบนภูเขาที่เขาฝึกฝนการภาวนาถึงพระอมิตาภพุทธ หรือเนี่ยนฝอ (เนมบุตสึ) ต่อมาอิปเปนเดินทางไป มณฑลคิอิ ในปี 1274/75 เพื่อเยี่ยมชมภูเขาคุมาโนะอันศักดิ์สิทธิ์ ณ ที่นั้นอิเปนได้พบกับนิมิตจากเทพเจ้ากงเง็น (権現) ที่สถิตในคุมาโนะและเป็นอวตารของพระอมิตาภพุทธเจ้าได้ประกาศกับอิปเปนว่าการไปเกิดในสุขาวดี ขึ้นอยู่กับพระอมิตาภพุทธเจ้าเท่านั้น ศรัทธาเป็นสิ่งไม่สลักสำคัญ สิ่งเดียวที่สำคัญคือการสวดภาวนาถึงพระอมิตาภพุทธเจ้าให้สมบูรณ์แล้วช่วยเหลืออผู้คนให้เข้าถึงวิธีการปฏิบัติเช่นนี้ เพื่อที่พระอมิตาภพุทธเจ้าจะสามารถช่วยเหลือสรรพสัตว์ด้วยพลังภายนอก หรือทาริกิ (他力) ของพระองค์ หลังจากรับฟังคำพยากรณ์นี้ อิปเปนอุทิศตนในการจารึกธุดงค์ หรือยูเกียว (遊行) ไปตามชนบทญี่ปุ่นและเพื่อแจกจ่ายแผ่นยันต์หรือฟุซัง (賦算) ที่เขียนคำว่าเนมบุตสึ (念仏) และโรคุจูมันนิน (万人万人) ซึ่งเป็นข้อความที่เป็นหัวใจคำสอนของอิปเปน นอกจากนี้เขายังพัฒนาการท่องเนมบุตสึไปด้วยและเต้นรำไปด้วยระหว่างปี 1279 เรียกว่าเนมบุตสึ โอโดริ (踊念仏) อ้างอิง
อุทัยปุระ เป็นเมืองในรัฐราชสถาน ประเทศอินเดีย ในอดีตเคยเป็นเมืองหลวงของราชอาณาจักรเมวาร์ นครนี้ตั้งขึ้นโดยอุทัย สิงห์ ที่ 2 ราชปุตแห่งราชวงศ์สิโสทิยา ตามหลังการย้ายเมืองหลวงจากจิตโตรครห์มาที่อุทัยปุระ หลังจิตโตรครห์ถูกยึดโดยจักรพรรดิอักบัร เมืองอุทัยปุระได้เป็นเมืองหลวงจนถึงปี 1818 เมื่อได้กลายเป็นรัฐมหาราชาภายใต้การปกครองของบริเตน อุทัยปุระตั้งอยู่ทางใต้ของรัฐราชสถาน ใกล้กับพรมแดนของรัฐคุชราต ด้วยระยะทางประมาณ 660 กม. จากเดลี และประมาณ 800 กม. จากมุมไบ จึงเป็นเมืองที่ตั้งอยู่ระหว่างสองเมืองใหญ่ของอินเดีย และด้วยที่ตั้งที่อยู่ติดกับท่าเรือของรัฐคุชราต ยิ่งทำให้อุทัยปุระเป็นเมืองที่มีความได้เปรียบทางยุทธศาสตร์ของที่ตั้ง ผู้ดูแลของบริษัทอินเดียตะวันออก เจมส์ ท็อด (James Tod) เคยกล่าวชมเมืองนี้ว่าเป็น 'จุดที่โรแมนติกที่สุดบนอนุทวีปอินเดีย' ในปัจจุบันอุทัยปุระก็ยังคงเป็นจุดหมายปลายทางสำคัญของนักท่องเที่ยว เต็มไปด้วยประวัติศาสตร์ วัฒนธรรม และสถานที่สวยงามมากมาย เมืองอุทัยปุระได้รับการขนานนามว่าเป็น 'เมืองแห่งทะเลสาบ' ('City of Lakes') ด้วยระบบทะเลสาบที่ซับซ้อนภายในอุทัยปุระ เมืองอุทัยปุระมีทะเลสาบเจ็ดแห่งรายล้อมเมือง อ้างอิง category:เมืองในรัฐราชสถาน
เนย, แก้ว, ปัญ, เจนนิษฐ์, โมบายล์, เฌอปราง, อร, น้ำหนึ่ง และมิโอริในปี 2560 บีเอ็นเคโฟร์ตีเอต (สมาชิกบางส่วนในภาพ) เป็นกลุ่มไอดอลหญิงของประเทศไทย จากบริษัท อินดิเพนเดนท์ อาร์ตทิสต์ เมเนจเมนต์ หรือไอแอม และเป็นวงน้องสาวต่างประเทศลำดับที่ 2 ของกลุ่มไอดอลญี่ปุ่น เอเคบีโฟร์ตีเอต (AKB48) ภายใต้แนวคิดร่วมกันคือ 'ไอดอลที่คุณสามารถไปพบได้' (idols you can meet) ในสังกัด บีเอ็นเคโฟร์ตีเอต ออฟฟิศ วงเริ่มเปิดรับสมัครสมาชิกครั้งแรกเมื่อกลางปี พ.ศ. 2559 และเปิดตัวอย่างเป็นทางการเมื่อวันที่ 2 มิถุนายน พ.ศ. 2560 พร้อมกับซิงเกิลแรกในชื่อ อยากจะได้พบเธอ ด้วยสมาชิก 30 คน ทั้งนี้ สมาชิกของวงนั้นมีจำนวนไม่แน่นอนเนื่องจากมีการเปิดรับสมาชิกรุ่นใหม่และมีการจบการศึกษาอยู่ตลอดเวลา ปัจจุบันวงมีสมาชิกทั้งหมด 43 คน ในช่วงแรกได้มีการประชาสัมพันธ์วงผ่านรายการโทรทัศน์ BNK48 Senpai และผลงานเพลงตามงานโรดโชว์ต่าง ๆ จนเริ่มมีชื่อเสียงขึ้นในช่วงปลายปี พ.ศ. 2560 จากผลงานเพลง 'คุกกี้เสี่ยงทาย' รวมถึงกิจกรรมที่เกิดขึ้นในไทยครั้งแรกอย่าง งานจับมือ งานถ่ายรูปคู่ งานเลือกตั้งเซ็มบัตสึ และการแสดงในโรงละคร ทำให้วงเป็นที่กล่าวถึงและมีผลงานต่าง ๆ ตามมา เช่น ผลงานเพลง ผลงานการแสดงซีรีส์และภาพยนตร์ ผลงานภาพยนตร์โฆษณาสินค้าออกมาอย่างต่อเนื่อง (อ่านต่อ...) บทความคัดสรรก่อนหน้านี้: เฮาส์ เอ็ม.ดี. – บทนำทฤษฎีสัมพัทธภาพทั่วไป – เรือยิงตอร์ปิโดยูโกสลาเวีย ที5ที่เก็บถาวร – บทความคัดสรรอื่น ๆ
ปฐมบท เสียงและวิดีโอ MIDI การเล่นไฟล์ MIDI มาตรฐาน ไฟล์ MIDI มาตรฐานเปิดเสียงที่เล่นบนเครื่องสังเคราะห์เสียง ไฟล์ MIDI มาตรฐาน (SMF) มีคำสั่งที่เปิดเสียงที่เล่นบนเครื่องสังเคราะห์เสียง ซึ่งตรงแบบคาดหมายว่าจะเป็นไปตามข้อกำหนด General MIDI ในคอมพิวเตอร์ส่วนบุคคล คำสั่งเหล่านี้สามารถแปลงเป็นเสียงได้โดยซอฟต์แวร์เครื่องสังเคราะห์เสียง หรือโดยส่งคำสั่งไปยังฮาร์ดแวร์เครื่องสังเคราะห์เสียง เสียงที่ผลิตจากไฟล์ MIDI อาจมีข้อแตกต่างที่สังเกตได้ ขึ้นอยู่กับเครื่องที่เล่นและตัวอย่างเครื่องดนตรีที่ใช้ สามารถเล่นไฟล์ MIDI บนวิกิพีเดียได้ แต่ต้องขึ้นอยู่กับเบราว์เซอร์และระบบปฏิบัติการของผู้ใช้ในการรองรับไฟล์ MIDI โดยต้องอาศัยส่วนขยายที่แปลงภายในซึ่งคำสั่ง MIDI เป็นไฟล์เสียงดิจิทัลที่เล่นได้บนเบราว์เซอร์ส่วนใหญ่ แล้วแสดงโปรแกรมเล่นเสียง ตัวอย่างเช่น มีวิกิลิงก์ ไปยังไฟล์ MIDI: bar boogie-woogie blues in C.mid แม่แบบ แสดงโปรแกรมเล่นเสียงเมื่อคุณเจาะจง filename MIDI หากหน้ามีวิกิลิงก์ ไปยังไฟล์ MIDI จะลิงก์ไปยังไฟล์ MIDI โดยตรง ฉะนั้นเพลย์แบ็กของไฟล์จึงขึ้นอยู่กับการรองรับของเบราว์เซอร์และระบบปฏิบัติการของผู้ใช้สำหรับไฟล์ หลายเบราว์เซอร์จะดาวน์โหลดไฟล์ทันที ตัวอย่างเช่น Media:Twelve bar boogie-woogie blues in C.mid จนถึงปี 2563 แม่แบบสำหรับเสียงในบรรทัดจะเชื่อมโยงไปยังไฟล์ MIDI ขณะที่ไอคอนรูปลำโพงที่อยู่ถัดจากชื่อไฟล์นั้นเชื่อมโยงไปยังโปรแกรมเสียงเลียนแบบ ตัวอย่างเช่น มีการเล่นไฟล์ MIDI อีกวิธีหนึ่งโดยใช้ส่วนขยาย Score ซึ่งเรนเดอร์โน้ตดนตรีแล้วแปลงเป็น MIDI และไฟล์เสียงดิจิทัล การสร้าง อาจสร้างไฟล์ MIDI โดยซอฟต์แวร์การเรียงลำดับ MIDI เช่น Cakewalk และซอฟต์แวร์ประพันธ์ดนตรีอย่าง Sibelius นอกจากนี้ อาจสร้างได้ด้วยเครื่องมือแก้ไขอย่าง Lilypond ที่มีอยู่ที่มีเดียวิกิโดยทางรหัส ตัวอย่างเช่น สัญกรณ์นี้ (เป็นฉบับง่ายของ Solfeggietto in C minor โดย C.P.E. Bach): แปลงเป็น \relative c' { f d f a d f e d cis a cis e a g f e } สื่อ/MIDI
ฟุตบอล เป็นกีฬาที่ได้รับความนิยมมากที่สุดในประเทศสวิตเซอร์แลนด์ โดยสมาคมฟุตบอลสวิสได้ก่อตั้งขึ้นใน ค.ศ. 1895 และเป็นหนึ่งในสมาชิกผู้ร่วมก่อตั้งฟีฟ่าใน ค.ศ. 1904 นครในสวิตเซอร์แลนด์อย่างซือริชและนียงเป็นที่ตั้งของสำนักงานใหญ่ของฟีฟ่าและยูฟ่าตามลำดับ ประเทศสวิตเซอร์แลนด์เคยเป็นเจ้าภาพในการแข่งขันฟุตบอลโลก 1954 และฟุตบอลชิงแชมป์แห่งชาติยุโรป 2008 สวิตเซอร์แลนด์มีสวิสซูเปอร์ลีกเป็นลีกฟุตบอลชายสูงสุดของประเทศ นอกจากนี้ยังมีการแข่งขันฟุตบอลถ้วย โดยรายการแข่งขันที่มีชื่อเสียงที่สุดคือสวิสคัพ ทีมชาติสวิตเซอร์แลนด์ได้เข้าร่วมแข่งขันฟุตบอลโลก 2006 ที่ประเทศเยอรมนี ซึ่งในรายการนั้น สวิตเซอร์แลนด์แพ้ในการยิงลูกโทษต่อยูเครน ทำให้ต้องตกรอบไป สองปีต่อมา สวิตเซอร์แลนด์เป็นเจ้าภาพร่วมกับออสเตรียในการจัดการแข่งขันฟุตบอลชิงแชมป์แห่งชาติยุโรป 2008 ซึ่งในรายการนั้น สวิตเซอร์แลนด์ตกรอบแบ่งกลุ่มแม้ว่าจะเอาชนะโปรตุเกสได้ก็ตาม ผลงานของทีมชาติที่ดีที่สุดคาดว่าอยู่ในช่วง ค.ศ. 1954 ซึ่งสวิตเซอร์แลนด์เป็นเจ้าภาพฟุตบอลโลก และสามารถเข้าถึงรอบก่อนรองชนะเลิศในรายการนั้นได้ นอกจากนี้ พวกเขายังเคยเข้าถึงรอบก่อนรองชนะเลิศในปี 1934 และ 1938 อ้างอิง
เป็นที่ตกลงกันมานานว่าวิกิพีเดียภาษาไทยถือคติคุณภาพมากกว่าปริมาณ และเขียนโดยมีรูปแบบเป็นไปในทิศทางเดียวกัน (ดังที่เห็นได้จาก คู่มือการเขียน) ทั้งหมดจึงมีการประมวลเป็นนโยบายและแนวปฏิบัติต่าง ๆ เพื่อให้ยึดถือ โดยการบังคับใช้นโยบายและแนวปฏิบัติดังกล่าวถือเป็นบทบาทของผู้ใช้วิกิพีเดียทุกคนรวมทั้งผู้ใช้ไม่ล็อกอินหรือไอพี อย่างไรก็ดี ในช่วงหลังได้เกิดความกังวลเกี่ยวกับการบังคับใช้นโยบายและแนวปฏิบัติที่มากเกินไป (overzealous) อีกทั้งเกิดความไม่เข้าใจในการบังคับใช้นโยบายและแนวปฏิบัติ ซึ่งแม้แต่ผู้ดูแลระบบเองก็ยังเห็นไม่ตรงกัน ทำให้เกิดความบาดหมางในหมู่ผู้ดูแลระบบ การมีส่วนร่วมของผู้ใช้และผู้ดูแลระบบอยู่ในระดับต่ำ และอาจเป็นสาเหตุทำให้เกิดการลดปริมาณการร่วมเขียนและการเพิ่มขึ้นของการก่อกวนในช่วงหลัง สิ่งที่น่าจะเปลี่ยนแปลงคือ นโยบายและแนวปฏิบัติบางอย่างที่ไม่ได้รับการสนับสนุนหรือหมดความสำคัญลงไปอาจละเว้นการบังคับใช้ไปก่อน เพื่อให้สบายใจทั้งผู้เขียนและผู้ที่มาตรวจทาน การบังคับใช้นโยบายและแนวปฏิบัติโดยยึดตามลายลักษณ์อักษรเพียงอย่างเดียวมีลักษณะเป็นการตัดสินใจแบบจากบนลงล่าง (top-down) ซึ่งก่อให้เกิดการต่อต้านจากผู้ได้รับผลกระทบ ดังนั้น จึงควรละเว้นการบังคับใช้นโยบายและแนวปฏิบัติโดยเฉพาะอย่างยิ่งด้านที่เกี่ยวข้องกับเนื้อหา จนกว่าจะมีการสร้างการสนับสนุนระดับผู้ใช้ขึ้นบน (bottom-up) เพราะก่อนถึงเวลานั้นการบังคับใช้นโยบายและแนวปฏิบัติจะมีแต่ความไม่ยั่งยืน ทั้งนี้ ไม่ได้หมายความว่านโยบายและแนวปฏิบัติเหล่านั้นยกเลิกไปแล้ว (เพราะไม่มีการอภิปรายของชุมชน) เพียงแต่ในความเป็นจริงไม่สามารถบังคับใช้นโยบายและแนวปฏิบัติเหล่านั้นได้อย่างมีประสิทธิภาพ เช่น การบังคับใช้แนวปฏิบัติ WP:NOTE กับบทความกลุ่มบันเทิงหรือสถานที่ในท้องถิ่น หรือการปรับให้รูปแบบการเขียนเป็นไปตาม WP:MOS เมื่อชุมชนมีท่าทีเฉื่อยชาต่อการกระทำที่ขัดต่อนโยบายและแนวปฏิบัติเป็นจำนวนมาก ก็น่าจะถือว่าไม่มีการบังคับใช้โดยปริยาย
ฟุตบอลเป็นกีฬาที่ได้รับความนิยมเป็นอย่างมากในประเทศซานมารีโน เช่นเดียวกันกับในประเทศอิตาลี รัฐเอกราชซึ่งมีพื้นที่ล้อมรอบพวกเขาอยู่ การแข่งขันฟุตบอลในประเทศ ในส่วนของการแข่งขันฟุตบอลในประเทศ มีลีกฟุตบอลสูงสุดอย่างกัมปีโอนาโตซัมมารีเนเซดีกัลโชหรือซานมารีโนแชมเปียนชิป ก่อตั้งขึ้นโดยสหพันธ์ฟุตบอลซานมารีโน รูปแบบการแข่งขันลีกแบ่งออกเป็นสองกลุ่ม กลุ่มละ 7-8 ทีม ทีมสามอันดับแรกของแต่ละกลุ่มจะผ่านเข้าสู่รอบเพลย์ออฟซึ่งใช้ระบบกึ่งแพ้คัดออก ในช่วงก่อน ค.ศ. 2007 แชมป์จากการเพลย์ออฟจะได้สิทธิ์เข้าร่วมแข่งขันรอบคัดเลือกของยูฟ่าคัพ ต่อมาใน ค.ศ. 2007 ยูฟ่าได้กำหนดการเปลี่ยนแปลงให้ทีมแชมป์เพลย์ออฟได้สิทธิ์เข้าร่วมแข่งขันรอบคัดเลือกรอบแรกของยูฟ่าแชมเปียนส์ลีก ส่งผลให้ เอส.เอส.มูราตา แชมป์ลีกในปี 2007 กลายเป็นสโมสรแรกจากซานมารีโนที่ได้สิทธิ์เข้าร่วมแข่งขันยูฟ่าแชมเปียนส์ลีก ก่อนที่จะไปพ่ายแพ้ให้กับทัมเพอร์ยูไนเต็ดจากฟินแลนด์ ซานมารีโนมีสโมสรฟุตบอลที่แข่งขันในลีกของอิตาลี นั่นคือ ซานมารีโนกัลโช ซึ่งปัจจุบันลงเล่นในเซเรียดี การแข่งขันฟุตบอลถ้วยในประเทศมีทั้งหมดสองรายการ ได้แก่ โกปปาติตาโน ก่อตั้งขึ้นใน ค.ศ. 1937 เป็นฟุตบอลถ้วยที่เปิดโอกาสให้ทุกทีมในลีกเข้าร่วมแข่งขัน อีกรายการหนึ่งคือซูแปร์โกปปาซัมมาริเนเซ เป็นซูเปอร์คัพที่เป็นการพบกันระหว่างแชมป์คัพกับแชมป์ลีก ระบบลีกฟุตบอลซานมารีโน ระดับ ลีก 1 กัมปีโอนาโตซัมมารีเนเซดีกัลโชกลุ่ม เอ - 8 ทีมกลุ่ม บี - 7 ทีม ฟุตบอลทีมชาติ ฟุตบอลทีมชาติซานมารีโนลงเล่นนัดแรกอย่างไม่เป็นทางการใน ค.ศ. 1986 ในนัดที่พ่ายแพ้ต่อทีมชาติแคนาดาชุดโอลิมปิกไป 0–1 ส่วนการแข่งขันอย่างเป็นทางการนัดแรกเกิดขึ้นในวันที่ 14 พฤศจิกายน ค.ศ. 1990 ในนัดที่พ่ายแพ้ต่อสวิตเซอร์แลนด์ 0–4 ในรอบคัดเลือกฟุตบอลชิงแชมป์แห่งชาติยุโรป ซานมารีโนเคยมีช่วงเวลาอันน่าจดจำในนัดที่พบกับอังกฤษในฟุตบอลโลกรอบคัดเลือกเมื่อวันที่ 17 พฤศจิกายน ค.ศ. 1993 ซึ่งในนัดนั้น ดาวิเด กวลเตียรี ทำประตูขึ้นนำในเวลาเพียง 8.3 วินาที เป็นประตูที่เร็วที่สุดในฟุตบอลโลกรอบคัดเลือก แม้ว่าจะขึ้นนำได้ก่อน แต่สุดท้ายซานมารีโนก็พ่ายแพ้ต่ออังกฤษ 7–1 ซานมารีโนมีสถิติการแข่งขันที่ไม่ดีโดยพ่ายแพ้มากกว่า 70 นัด และเคยเสมอกับตุรกีและลัตเวีย ทว่าในวันที่ 29 เมษายน ค.ศ. 2004 ซานมารีโนคว้าชัยชนะได้เป็นครั้งแรกในประวัติศาสตร์ทีมชาติ โดยสามารถเอาชนะลิกเตนสไตน์ในนัดกระชับมิตรไปได้ 1–0 ผู้ทำประตูชัยในนัดนั้นคือ แอนดี ซีลวา ในวันที่ 6 กันยายน ค.ศ. 2006 ซานมารีโนพ่ายแพ้แบบขาดลอยที่สุด โดยพ่ายแพ้ให้กับเยอรมนีถึง 13-0 นับเป็นผลต่างประตูที่มากที่สุดในการแข่งขันฟุตบอลชิงแชมป์แห่งชาติยุโรปรอบคัดเลือก นักฟุตบอลทีมชาติที่มีชื่อเสียงได้แก่ มัสซิโม โบนีนี ในตำแหน่งกองกลาง เขาเคยเล่นให้กับยูเวนตุสระหว่าง ค.ศ. 1981–1988 และ แอนดี ซีลวา ผู้ทำประตูสูงสุดในนามทีมชาติที่ 8 ประตู อ้างอิง
ฟุตบอลเป็นหนึ่งในกีฬาที่ได้รับความนิยมในประเทศบอสเนียและเฮอร์เซโกวีนา ฟุตบอลทีมชาติบอสเนียและเฮอร์เซโกวีนาเคยเข้าร่วมแข่งขันฟุตบอลโลกในปี ฟุตบอลโลก 2014 การแข่งขันภายในประเทศได้แก่พรีเมียร์ลีกและฟุตบอลคัพ สโมสรที่มีชื่อเสียงได้แก่สโมสรฟุตบอลซาราเยโวและสโมสรฟุตบอลเซลเยซนิชาร์ซาราเยโว ฟุตบอลทีมชาติ 2202 AUT BIH 2609 Vedad Ibišević.เวดัด อิบิเซวิช ทำประตูแรกของบอสเนียในฟุตบอลโลก ในนัดที่พ่ายแพ้ต่ออาร์เจนตินา 2–1 ทีมชาติบอสเนียและเฮอร์เซโกวีนาเคยเข้าร่วมแข่งขันระดับนานาชาติเพียงครั้งเดียว นั่นคือ ฟุตบอลโลก 2014 อย่างไรก็ตาม ทีมชาติไม่เคยเข้าร่วมแข่งขันฟุตบอลชิงแชมป์แห่งชาติยุโรป โดยโอกาสที่ใกล้เคียงที่สุดคือรอบเพลย์ออฟของฟุตบอลชิงแชมป์แห่งชาติยุโรป 2012 ซึ่งบอสเนียพ่ายแพ้ต่อโปรตุเกส สนามเหย้าของทีมชาติคือสนามกีฬาบีลีโนโพลเยในเมืองเซนีตซา ชัยชนะครั้งแรกของทีมชาติในฐานะสมาชิกฟีฟ่าเกิดขึ้นในนัดที่พบกับอิตาลีเมื่อวันที่ 6 พฤศจิกายน ค.ศ. 1996 อันดับโลกฟีฟ่าที่สูงที่สุดคืออันดับที่ 13 ในเดือนสิงหาคม ค.ศ. 2013 ต่อมาอันดับโลกฟีฟ่าเดือนตุลาคม ค.ศ. 2013 ถูกนำมาใช้จับสลากแบ่งกลุ่มฟุตบอลโลก 2014 ซึ่งอันดับของบอสเนียและเฮอร์เซโกวีนา สูงที่สุดในบรรดากลุ่มอดีตทีมชาติยูโกสลาเวียที่เคยเข้าร่วมแข่งขัน ก่อนหน้านั้น บอสเนียและเฮอร์เซโกวีนาติดอันดับทีมชาติที่มีอันดับฟีฟ่าขึ้นมากที่สุดถึงสองครั้ง ต่อมาในการแข่งขันนัดแรกของฟุตบอลโลกครั้งแรก เวดัด อิบิเซวิช ทำประตูแรกของทีมชาติบอสเนียในฟุตบอลโลก ในนัดที่พ่ายแพ้ต่อแชมป์ฟุตบอลโลกสองสมัยอย่างอาร์เจนตินา 2–1 อ้างอิง
วัดหมื่นล้าน ตั้งอยู่บนถนนราชดำเนิน ตำบลศรีภูมิ อำเภอเมืองเชียงใหม่ จังหวัดเชียงใหม่ สร้างเมื่อช่วงปี พ.ศ. 2002–2005 ในรัชสมัยของพระเจ้าติโลกราช ผู้สร้างวัดคือ หมื่นโลกสามล้านขุนพลแก้ว สร้างขึ้นเพื่ออุทิศแก่แม่ทัพของอยุธยา ที่พ่ายในการทำสงครามจนต้องเสียชีวิตในสนามรบ และอุทิศส่วนบุญส่วนกุศล ให้แก่บรรดาแม่ทัพนายกกองของล้านนา โดยได้หาสถานที่สร้างวัดบริเวณภายในกำแพงเมืองเบื้องบูรพาทิศ ห่างจากประตูเมืองไปยังใจกลางเมือง 100 ขาธนู (1 ขาธนูเท่ากับ 1 วา) คือประมาณ 100 วา ในปีมะเส็ง จ.ศ. 822 ตรงกับ พ.ศ. 2002 มีบันทึกว่า คหบดี นามว่า หลวงโยนะการพิจิตร (ต้นตระกูล อุปะโยคิน) ได้สละทุนทรัพย์สร้างขึ้นมาทดแทนของเดิมที่เสียหาย ช่วงปี จ.ศ.1279 สิ่งสำคัญของวัดคือ เจดีย์และลวดลายหน้าบันของวิหาร ศิลปะแบบพม่า มีพระพุทธรูปปางมารวิชัย วัชราสน์ (ขัดสมาธิเพชร) สร้างปี พ.ศ. 2460 ในสมัยพลตรีเจ้าแก้วนวรัฐ ปี พ.ศ. 2563 วัดหมื่นล้าน ทำการบูรณะบานประตูโบราณ ด้วยการทาสีชาดและลงรักบานประตูวิหารปิดทับลายรดน้ำเดิม จนมีการร้องเรียนให้ตรวจสอบ ทางผู้เชี่ยวชาญพบว่า สามารถลอกสีที่ทาทับได้ และพบลายรดน้ำบนบานประตูยังอยู่ ส่วนลายฉลุทองประดับผนังหลังองค์พระประธานนั้น ทางวัดได้ทำการสกัดถอดออกจากผนังจนเสียหายทั้งหมด จึงไม่สามารถซ่อมแซม หรือ ฟื้นคืนสภาพได้แล้ว รายนามเจ้าอาวาส ท่านมหาชินวงษ์เถระ ท่านพระครูบาชัยยะ ท่านพระครูอนุสรณ์ศีลขันธ์ (ชมพู) ท่านพระปลัดคำใส คุโณ ท่านพระครูอนุสรณ์ศีลขันธ์ (อนันต์ ธมมธโร) พระมหาโผน ภททจารี อ้างอิง หมื่นล้าน
Prishtina, football |สนามกีฬานครพริสตีนา เป็นสนามเหย้าของสโมสรฟุตบอลพริชตีนาและฟุตบอลทีมชาติคอซอวอ ฟุตบอลในประเทศคอซอวอ อยู่ภายใต้การบริหารของสหพันธ์ฟุตบอลคอซอวอ ซึ่งเป็นหน่วยงานที่ก่อตั้งขึ้นใน ค.ศ. 1946 ในฐานะสมาคมย่อยของสมาคมฟุตบอลยูโกสลาเวีย ฟุตบอลซูเปอร์ลีกออฟคอซอวอเป็นลีกฟุตบอลสูงสุดของประเทศ โดยก่อตั้งขึ้นใน ค.ศ. 1945 ในฐานะลีกภูมิภาคของยูโกสลาเวีย และในยุคนั้น สโมสรฟุตบอลพริชตีนาเป็นสโมสรจากคอซอวอที่ได้เข้าร่วมแข่งขันในยูโกสลาฟเฟิสต์ลีกมากที่สุด ในช่วงสงครามโลกครั้งที่สอง ซึ่งยูโกสลาเวียถูกรุนรานโดยกองทัพฝ่ายอักษะ ทำให้พื้นที่ส่วนใหญ่ของคอซอวออยู่ภายใต้การปกครองของราชอาณาจักรแอลเบเนียของเยอรมนีและอิตาลี สโมสรในบางเมืองจึงต้องลงแข่งขันในลีกแอลเบเนีย และมีผู้เล่นชาวคอซอวอ-แอลเบเนียจำนวนสองคนที่ได้ลงเล่นเป็นตัวหลักในเซเรียอาของอิตาลี นั่นคือ รีซา ลุชตา และ นาอิม คราเยซีอู แม้ว่าใน ค.ศ. 2008 คอซอวอจะประกาศเอกราชจากเซอร์เบีย แต่ในช่วงต้น ค.ศ. 2016 สมาชิกฟีฟ่าและยูฟ่าปฏิเสธการเข้าร่วมเป็นสมาชิกของคอซอวอเนื่องจากยังไม่ได้รับการรับรองเป็นรัฐเอกราชที่สมบูรณ์ ทว่า คอซอซอก็ไม่ได้เป็นสมาชิกของเอ็นเอฟ บอร์ด ซึ่งเป็นกลุ่มดินแดนนอกสังกัดฟีฟ่า ทำให้ในวันที่ 3 พฤษภาคม ค.ศ. 2016 คอซอวอกลายเป็นสมาชิกลำดับที่ 55 ของยูฟ่า หลังจากมีการลงคะแนนเห็นชอบต่อไม่เห็นชอบ 28-24 และในวันที่ 13 พฤษภาคม ค.ศ. 2016 คอซอวอกลายเป็นสมาชิกของฟีฟ่า หลังจากมีการลงคะแนนเห็นชอบต่อไม่เห็นชอบ 141-23 ฟุตบอลทีมชาติคอซอวอก่อตั้งขึ้นในคริสต์ทศวรรษ 1990 และได้ลงเล่นนัดกระชับมิตรหลายนัด โดยในช่วง ค.ศ. 2014–2016 บางนัดที่คอซอวอลงแข่งขันได้รับการรับรองจากฟีฟ่า และนับตั้งแต่ ค.ศ. 2016 เป็นต้นมา ทุกนัดที่คอซอวอลงแข่งขันได้รับการรับรองจากฟีฟ่า เกมการแข่งขันนัดแรกของพวกเขาคือการเสมอกับฟินแลนด์ 1-1 ในฟุตบอลโลก 2018 รอบคัดเลือก ระบบลีก (2019–20) ระดับ ลีก 1 ฟุตบอลซูเปอร์ลีก12 ทีม 2 เฟิสต์ฟุตบอลลีก16 ทีม 3 เซคันด์ฟุตบอลลีก16 ทีม 4 เทิร์ดฟุตบอลลีก กลุ่มดูกักยีนี14 ทีม เทิร์ดฟุตบอลลีก กลุ่มคอซอวา12 ทีม อ้างอิง
ไวรัสไข้หวัดใหญ่ ขยายประมาณ 100,000 เท่า ไข้หวัดใหญ่ เป็นโรคติดเชื้อที่เกิดจากไวรัสไข้หวัดใหญ่ (ในภาพ) อาการอาจมีได้ตั้งแต่เบาถึงรุนแรง อาการที่พบบ่อย ได้แก่ ไข้สูง คัดจมูก เจ็บคอ ปวดกล้ามเนื้อ ปวดศีรษะ ไอ จามและรู้สึกเหนื่อย ตรงแบบอาการเหล่านี้เริ่มสองวันหลังสัมผัสไวรัสและส่วนใหญ่กินเวลาไม่ถึงหนึ่งสัปดาห์ ทว่า อาการไออาจกินเวลานานเกินสองสัปดาห์ได้ ในเด็ก อาจมีอาการท้องร่วงและอาเจียนด้วย แต่พบน้อยในผู้ใหญ่ อาการท้องร่วงและอาเจียนพบบ่อยกว่าในกระเพาะอาหารและลำไส้อักเสบ ซึ่งเป็นคนละโรคกัน และบางทีเรียกกันผิด ๆ ว่า 'หวัดลงกระเพาะ' หรือ 'หวัด 24 ชั่วโมง' ภาวะแทรกซ้อนของไข้หวัดใหญ่อาจได้แก่ ปอดบวมไวรัส, ปอดบวมแบคทีเรียทุติยภูมิ, โพรงอากาศติดเชื้อ, และการทรุดของปัญหาสุขภาพเดิมอย่างโรคหืดหรือภาวะหัวใจวาย ไวรัสไข้หวัดใหญ่ที่มีผลต่อมนุษย์มีสามชนิด ได้แก่ ชนิดเอ ชนิดบี และชนิดซี ยังไม่ทราบกันว่าชนิดดีติดเชื้อในมนุษย์หรือไม่ แต่เชื่อกันว่ามีโอกาสเป็นไปได้ ปกติ ไวรัสมีการแพร่ทางอากาศระหว่างการไอหรือจาม เชื่อกันว่าส่วนใหญ่เกิดในระยะห่างค่อนข้างใกล้ นอกจากนี้ยังสามารถแพร่ได้โดยการสัมผัสพื้นผิวที่ปนเปื้อนไวรัสแล้วนำมาสัมผัสปากหรือตา (อ่านต่อ...) บทความคัดสรรก่อนหน้านี้: บีเอ็นเคโฟร์ตีเอต – เฮาส์ เอ็ม.ดี. – บทนำทฤษฎีสัมพัทธภาพทั่วไปที่เก็บถาวร – บทความคัดสรรอื่น ๆ
การแข่งขันกีฬาวอลเลย์บอลหญิงในโอลิมปิกฤดูร้อน 2012 รอบคัดเลือก เป็นการแข่งขันวอลเลย์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ การคัดเลือก ทีมที่ผ่านการคัดเลือกทีมหญิงมีรายละเอียดดังนี้ การคัดเลือก วันที่ เจ้าภาพ จำนวน ทีมที่ได้รับเลือก เจ้าภาพ เจ้าภาพ สิงคโปร์ 1 เวิลด์คัพ 2011 4–18 พฤศจิกายน 2011 3 รอบคัดเลือกโซนแอฟริกา 2–4 กุมภาพันธ์ 2012 บลีดา 1 รอบคัดเลือกโซนอเมริกาเหนือ 29 เม.ย. – 5 พ.ค. 2012 ตีฮัวนา 1 รอบคัดเลือกโซนยุโรป 1–6 พฤษภาคม 2012 อังการา 1 รอบคัดเลือกโซนอเมริกาใต้ 9–13 พฤษภาคม 2012 เซาคาร์ลอส 1 รอบคัดเลือกโซนเอเชีย 19–27 พฤษภาคม 2012 โตเกียว 1 รอบคัดเลือกระดับโลก 3 รวม 12 ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา เวิลด์คัพ อันดับ ทีม 4 5 6 7 8 9 10 11 12 อ้างอิง วอลเลย์บอล 2012
วัดดอนยายหอม เป็นวัดที่ตั้งอยู่หมู่ที่ 3 ตำบลดอนยายหอม อำเภอเมืองนครปฐม จังหวัดนครปฐม ประชาชนทั่วไปจะเข้ามาทำบุญ และสักการะรูปปั้นคุณยายหอม และส่วนมากเข้ามาบูชาหลวงพ่อเงิน ประวัติ ในอดีตเรียกว่า วัดโคกยายหอม (ปัจจุบันเป็นโบราณสถานร้าง เรียก เนินพระ) เป็นวัดที่สร้างขึ้นมากกว่า 1,000 ปี คาดว่าราวสมัยทวาราวดีหรือก่อนหน้านั้น เป็นที่ตั้งของบ้านเรือนยายหอม เป็นผู้เลี้ยงพญาพาน ซึ่งเกี่ยวพันกับการสร้างองค์พระปฐมเจดีย์ ต่อมามีวัดโคกยายหอมอีกแห่งตั้งอยู่หมู่ที่ 2 ตำบลดอนยายหอม เป็นวัดเก่าแก่จวนร้างเหมือนกัน มีพระสงฆ์ประจำอยู่ 2–3 รูป ไม่ปรากฏหลักฐานสมัยที่สร้าง ราวปี พ.ศ. 2398 หลวงพ่อทรัพย์ เจ้าอาวาสวัดงิ้วราย อำเภอนครชัยศรี เห็นว่าวัดทรุมโทรมมาก ไม่สามารถบูรณะปฏิสังขรณ์ให้ดีขึ้นไปได้ จึงได้เลือกที่ตั้งวัดใหม่ขึ้นทางเหนือ อยู่ระหว่างวัดร้างเนินพระกับวัดโคกยายหอม เป็นที่นาของนายคงกับนายฉิม ตระกูลอินทนชิตจุ้ย ได้ถวายที่ดินผืนนี้ให้เป็นที่สร้างวัดใหม่ เนื้อที่ 8 ไร่ เมื่อ พ.ศ. 2400 พระวินัยธร ฮวบพรหมสร เป็นเจ้าอาวาสองค์แรก เมื่ออายุ 25 ปี บวชได้ 5 พรรษา ท่านมาจากวัดทอง อำเภอบางกอกน้อย กรุงเทพ โบราณวัตถุ พ.ศ. 2479 พระธรรมวาทีคณาจารย์ (หลวงพ่อเงิน) ได้ขุดเอาอิฐที่หักพังแถวชานเนินบริเวณที่เรียกว่า เนินพระ ไปสร้างพระอุโบสถ เมื่อขุดลึกได้พบ ศิลาเหลี่ยมเขียวสองต้น สูงประมาณ 4 เมตร มีลายจำหลักที่ปลายเสา คล้ายกับเสาประตูสาญจี เจดีย์ของพระเจ้าอโศกมหาราชกับกวางหมอบ ทำด้วยศิลา 1 ตัว พระพุทธรูปศิลาสมัยทวาราวดี 1 องค์ พระเสมาธรรมจักรทำด้วยหินแต่หักพัง เสาศิลามีง่ามสำหรับวางพระเสมาธรรมจักร แบบเดียวกับที่พบบริเวณองค์พระปฐมเจดีย์ ปัจจุบันเสาศิลานี้อยู่ที่วัดดอนยายหอม ส่วนกวางหมอบกับพระพุทธรูปส่งไปเก็บไว้ที่พิพิธภัณฑสถานแห่งชาติ เทศกาลและงานประเพณี นอกจากจัดงานตามเทศกาลทางพุทธศาสนาอย่าง วันเข้าพรรษา วันออกพรรษา วันมาฆบูชา วัดจังมีการจัด งานคล้ายวันมรณะภาพหลวงพ่อเงิน ระหว่างวันที่ 9–13 มกราคม ของทุกปี ยังมี งานปิดทองกลางเดือน 4 ขึ้น 15 ค่ำ ของทุกปี และงานคล้ายวันมรณภาพหลวงพ่อแช่ม ระหว่างวันที่ 9–13 ธันวาคม ของทุกปี อ้างอิง ดอนยายหอม
บทความนี้กล่าวถึงรายละเอียดของฟุตบอลในประเทศกรีซ ระบบลีก ลีกแรกของฟุตบอลอาชีพกรีซก่อตั้งขึ้นในชื่อแพนเฮลเลนิกแชมเปียนชิปใน ค.ศ. 1927 ลีกนี้ได้ดำเนินการแข่งขันจนถึง ค.ศ. 1959 ซึ่งมันถูกแทนที่โดยอัลฟาเอธนีกี ซึ่งดำเนินการจนถึง ค.ศ. 2006 สุดท้ายถูกแทนที่โดยซูเปอร์ลีกกรีซ ใน ค.ศ. 2011 ฟิฟโปร หน่วยงานซึ่งแสดงข้อมูลผู้เล่นอาชีพ เปิดเผยว่า เกือบร้อยละ 70 ของผู้เล่นทั้งหมดในกรีซไม่ได้รับค่าจ้าง ซูเปอร์ลีกกรีซเป็นลีกฟุตบอลสูงสุดของประเทศกรีซ มีสโมสรเข้าร่วมแข่งขัน 14 สโมสร โดยสโมสรที่ชนะเลิศมากที่สุดคือโอลิมเบียโกส ซึ่งชนะเลิศ 45 สมัย รองลงมาคือปานาซีไนโกส ชนะเลิศ 20 สมัย และอาเอกเอเธนส์ ชนะเลิศ 12 สมัย ถ้วย การแข่งขันฟุตบอลคัพหลักเพียงหนึ่งเดียวของประเทศคือกรีกคัพ ซึ่งสโมสรจากลีกทุกระดับสามารถเข้าร่วมแข่งขันได้ นอกจากนี้ ยังเคยมีการแข่งขันกรีกซูเปอร์คัพ ซึ่งเป็นการพบกันระหว่างทีมชนะเลิศซูเปอร์ลีกกับทีมชนะเลิศกรีกคัพ ระหว่างประเทศ การแข่งขันของยูฟ่า สโมสรสามารถคว้าสิทธิ์ในการแข่งขันระดับทวีปยุโรปโดยการตัดสินของฟีฟ่า ทีมชนะเลิศซูเปอร์ลีกจะได้สิทธิ์เข้าร่วมแข่งขันยูฟ่าแชมเปียนส์ลีกรอบแบ่งกลุ่ม ทีมในอันดับที่สองถึงห้า จะต้องเพลย์ออฟแบบพบกันหมดเพื่อหาทีมชนะที่จะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบสาม ทีมอื่น ๆ อีกสามทีม จะได้สิทธิ์เข้าร่วมแข่งขันยูฟ่ายูโรปาลีกในรอบเพลย์ออฟ, รอบคัดเลือกรอบสาม หรือรอบคัดเลือกรอบสอง ทีมชนะเลิศกรีกคัพก็ได้สิทธิ์ในการแข่งขันยูฟ่ายูโรปาลีกเช่นกัน แต่ถ้าหากทีมนั้นได้สิทธิ์ของยูฟ่าในลีกอยู่ก่อนแล้ว สิทธิ์นั้นจะตกไปอยู่กับทีมรองชนะเลิศกรีกคัพแทน โอลิมเปียกอสกลายเป็นทีมกรีกทีมแรกและทีมเดียวที่ชูถ้วยยูฟ่า โดยคว้าแชมป์ยูโรปาลีกในฤดูกาล 2023–24 โดยเอาชนะฟิออเรนตินาในรอบชิงชนะเลิศ นอกจากนี้ทีมเยาวชนของโอลิมเปียกอสยังคว้าแชมป์ยูฟ่า ยูธ ลีก ในฤดูกาลเดียวกัน โดยเอาชนะเอซี มิลาน ในรอบชิงชนะเลิศ ทีมชาติ Siegtreffer im Finale der Euro |อันเกลอส ชาริสเตอัส ทำประตูชัยให้กับกรีซในนัดชิงชนะเลิศฟุตบอลชิงแชมป์แห่งชาติยุโรป 2004 การแข่งขันนัดแรกของทีมชาติกรีซเกิดขึ้นเมื่อวันที่ 7 เมษายน ค.ศ. 1929 ในนัดที่พ่ายแพ้ต่ออิตาลี 1-4 กรีซเคยผ่านรอบคัดเลือกของฟุตบอลโลกสามครั้ง ในปี 1994, 2010 และ 2014 และเคยผ่านรอบคัดเลือกของฟุตบอลชิงแชมป์แห่งชาติยุโรปสี่ครั้ง ในปี 1980, 2004, 2008 และ 2012 แต่ครั้งที่ทีมชาติประสบความสำเร็จมากที่สุดคือปี 2004 ซึ่งกรีซสามารถคว้าแชมป์โดยเอาชนะเจ้าภาพอย่างโปรตุเกสในนัดชิงชนะเลิศได้ อ้างอิง
พรอดิวซ์ 101 เป็นแฟรนไชส์การแข่งขันความสามารถทางโทรทัศน์ที่ผลิตโดย บริษัทซีเจ อีแอนด์เอ็ม รูปแบบดังกล่าวไม่มีคณะกรรมการตัดสิน แต่ใช้การมีส่วนร่วมของผู้ชมในการตัดสิน เริ่มการแข่งขันด้วยคู่แข่งจำนวน 101 คน และคัดเลือกเพียง 11 คนสุดท้าย แฟรนไชส์นี้เริ่มต้นในปี 2016 และขยายไปยังประเทศอื่น ๆ ในเอเชียตะวันออก ได้แก่จีน และญี่ปุ่น ในปี 2017 แฟรนไชส์ได้รับความสนใจอย่างกว้างขวาง มีผู้ชมร่วมโหวตมากกว่า 10 ล้านคน ในช่วงสุดท้ายของฤดูกาลที่ 2 เทียบเท่ากับหนึ่งในห้าของประชากรของเกาหลีใต้ และในปี 2018 ตอนที่ 8 ของรายการ พรอดิวซ์ 101 ประเทศจีน มีผู้ชมกว่า 4.3 พันล้านครั้งในเทนเซ็นต์ วิดีโอ หลังจากการสอบสวนการจัดการการโหวตของเอ็มเน็ต เมื่อวันที่ 14 พฤศจิกายน 2019 ในระหว่างการสอบสวนของตำรวจ โปรดิวเซอร์อัน จุน-ย็อง ได้ยอมรับว่ามีการโกงการลงคะแนนเสียงในทุกฤดูกาลของ พรอดิวซ์ 101 และเขาถูกจับกุมโดยมีข้อกล่าวหา คือ การติดสินบนและการฉ้อโกงในแฟรนไชส์ เวอร์ชัน เกาหลีใต้ พรอดิวซ์ 101 ผู้เข้าแข่งขันในรายการ เป็นเด็กฝึกหัดหญิงจากบริษัทในเกาหลีใต้ เริ่มฉายวันที่ 22 มกราคม พ.ศ. 2559 พรอดิวซ์ 101 (ฤดูกาล 2) ผู้เข้าแข่งขันในรายการ เป็นเด็กฝึกหัดชายจากบริษัทในเกาหลีใต้ เริ่มฉายวันที่ 7 เมษายน พ.ศ. 2560 พรอดิวซ์โฟร์ตีเอต ผู้เข้าแข่งขันในรายการ เป็นเด็กฝึกหัดหญิงจากบริษัทในเกาหลีใต้ และไอดอลจากเอเคบีโฟร์ตีเอตกรุ๊ปในญี่ปุ่น เริ่มฉายวันที่ 15 มิถุนายน พ.ศ. 2561 พรอดิวซ์เอ็กซ์ 101 ผู้เข้าแข่งขันในรายการ เป็นเด็กฝึกหัดชายจากบริษัททั่วเอเชีย เริ่มฉายวันที่ 3 พฤษภาคม พ.ศ. 2562 จีน พรอดิวซ์ 101 ไชนา ผู้เข้าแข่งขันในรายการ เป็นเด็กฝึกหัดหญิงจากบริษัทในจีน เริ่มฉายวันที่ 21 เมษายน พ.ศ. 2561 พรอดิวซ์แคมป์ 2019 ผู้เข้าแข่งขันในรายการ เป็นเด็กฝึกหัดชายจากบริษัทในจีน เริ่มฉายวันที่ 6 เมษายน พ.ศ. 2562 พรอดิวซ์แคมป์ 2020 ผู้เข้าแข่งขันในรายการ เป็นเด็กฝึกหัดหญิงจากบริษัทในจีน เริ่มฉายวันที่ 2 พฤษภาคม พ.ศ. 2563 พรอดิวซ์แคมป์ 2021 ผู้เข้าแข่งขันในรายการ เป็นเด็กฝึกหัดชายจากบริษัททั่วเอเชีย เริ่มฉายวันที่ 17 กุมภาพันธ์ พ.ศ. 2564 ญี่ปุ่น พรอดิวซ์ 101 เจแปน (ฤดูกาล 1) ผู้เข้าแข่งขันในรายการ เป็นเด็กฝึกหัดชายไม่มีสังกัด เริ่มฉายวันที่ 26 กันยายน พ.ศ. 2562 พรอดิวซ์ 101 เจแปน (ฤดูกาล 2) ผู้เข้าแข่งขันในรายการ เป็นเด็กฝึกหัดชายไม่มีสังกัด เริ่มฉายวันที่ 8 เมษายน พ.ศ. 2564 พรอดิวซ์ 101 เจแปน เดอะเกิลส์ ผู้เข้าแข่งขันในรายการ เป็นเด็กฝึกหัดหญิงไม่มีสังกัด เริ่มฉายวันที่ 5 ตุลาคม พ.ศ. 2566 สรุปรายการตามประเทศ ณ วันที่ 11 กรกฎาคม 2020 มีการเปิดตัวทั้งสิ้น 8 กลุ่ม กำลังออกอากาศ ฤดูกาลถัดไปที่จะมาถึง ไม่ทราบสถานะ ไม่ออกอากาศอีกต่อไป + ประเทศ ชื่อรายการ เครือข่าย ฤดูกาลและกลุ่มที่สร้างขึ้น ที่ปรึกษา ผู้ดำเนินรายการ ร้อง เต้น แร็ป ไทย
ทางหลวงพิเศษหมายเลข 84 เป็นโครงการทางหลวงพิเศษระหว่างเมืองสายรองประธานในพื้นที่จังหวัดสงขลา มีวัตถุประสงค์เพื่อเพิ่มศักยภาพในการเดินทางจากอำเภอหาดใหญ่ไปยังชายแดนไทย/มาเลเซีย ที่อำเภอสะเดา ถือเป็นการช่วยแบ่งเบาการจราจรจากถนนเพชรเกษม ซึ่งเป็นถนนสายหลักเพียงสายเดียวที่ใช้ในการเดินทางระหว่างช่วงดังกล่าว ทางหลวงพิเศษสายนี้มีระยะทางประมาณ 62.5 กิโลเมตร รายละเอียดของเส้นทาง มีจุดเริ่มต้นจากถนนเพชรเกษม บริเวณกิโลเมตรที่ 1242+135 ในพื้นที่อำเภอบางกล่ำ จังหวัดสงขลา มุ่งหน้าไปทางทิศใต้ผ่านด้านหลังท่าอากาศยานหาดใหญ่ ผ่านทางหลวงแผ่นดินหมายเลข 4145 แล้วตัดกับทางหลวงแผ่นดินหมายเลข 4054 จากนั้นเบี่ยงไปทางทิศตะวันออกเฉียงใต้ ตัดกับถนนเพชรเกษมอีกครั้ง แล้วตรงไปสิ้นสุดที่ด่านศุลกากรสะเดา แห่งที่ 2 รวมระยะทางประมาณ 62.5 กิโลเมตร โดยจะก่อสร้างเป็นทางหลวงพิเศษขนาด 4 ช่องจราจร นอกจากนี้ยังมีการก่อสร้างทางเชื่อมต่อไปยังทางหลวงแผ่นดินหมายเลข 4135 ระยะทาง 7.83 กิโลเมตร เพื่ออำนวยความสะดวกในการเดินทางไปยังท่าอากาศยานหาดใหญ่อีกด้วย การเก็บค่าผ่านทาง เก็บค่าผ่านทางในระบบปิด คือรับบัตรที่ด่านต้นทาง แล้วคืนบัตรพร้อมชำระค่าผ่านทางที่ด่านปลายทาง โดยอัตราค่าผ่านทางสำหรับรถยนต์ 4 ล้อ จะคิดค่าแรกเข้า 10 บาท หลังจากนั้นจะคิดเพิ่มอีกกิโลเมตรละ 1.25 บาท เมื่อใช้บริการตลอดเส้นทางจะเสียค่าผ่านทาง 88 บาท อ้างอิง 84 84
วัดเทียนดัด เป็นวัดราษฏร์สังกัดมหานิกาย ในตำบลบ้านใหม่ อำเภอสามพราน จังหวัดนครปฐม ริมฝั่งแม่น้ำท่าจีน วัดเทียนดัดสร้างขึ้นเมื่อปี พ.ศ. 2312 ในสมัยกรุงธนบุรี หลังจากที่กรุงศรีอยุธยาแตก พระสงฆ์ได้หนีพม่ามาพักบริเวณนี้ ชาวบ้านได้สร้างวัดให้ โดยใช้ชื่อวัดว่า วัดดงเกด เนื่องจากมีต้นเกดขึ้นอยู่มาก ต่อมาเปลี่ยนชื่อมาเป็น วัดกระแชงดาด, วัดเชิงดาดคงคาวน และ วัดเชิงดาดคงคาวล ต่อมาสมเด็จพระมหาสมณเจ้า กรมพระยาวชิรญาณวโรรสเสด็จมาที่วัดนี้และได้ตั้งชื่อวัดใหม่ว่า วัดเทียนดัด ในอดีตวัดมีพระเถรซึ่งมีชื่อเสียงมาก ได้แก่ พระครูปลัดผัน ติสฺสวณฺโณ อดีตเจ้าอาวาสรูปที่ 4 และพระครูอาทรพิทยคุณ (ผล ธมฺมโชติ) อดีตเจ้าอาวาสรูปที่ 5 ทั้งสองท่านมีชื่อเสียงทางด้านการสร้างพระและเครื่องรางของขลัง อีกองค์หนึ่งเป็นเจ้าอาวาสรูปที่ 6 คือ พระครูมนูญ กิจจานุวัตร (แสวง ธมฺรโส) ที่ได้พัฒนาวัดและสิ่งก่อสร้าง วัดเทียนดัด ได้รับพระราชทานวิสุงคามสีมา พ.ศ. 2480 ปัจจุบันมีพระครูวิกรมพิทยคุณ เป็นเจ้าอาวาส วัดมีอุโบสถหลังเก่า สร้างหันหน้าไปทางแม่น้ำ ด้านหน้ามีพาไลหรือหลังคาคลุมทอดลงมา ใบเสมาตรงเอวทำเป็นลวดลายก้านขดสลับไป วัดยังมีเอกสารโบราณ อย่าง ตำรายันต์ ตำราคาถา ตำรายา มหาถะมืน ฯลฯ พระมหาเจดีย์ วัดเทียนดัด อ้างอิง เทียนดัด
สโมสรฟุตบอลแอ็กคริงตัน สโมสรฟุตบอลในแอ็กคริงตัน แลงคาเชอร์ พวกเขาเป็นหนึ่งในสมาชิกผู้ก่อตั้งของอิงกลิชฟุตบอลลีก ประวัติ สโมสรฟุตบอลแอ็กคริงตันก่อตั้งขึ้นภายหลังจากการนัดพบกันที่ผับท้องถิ่นเมื่อปี ค.ศ. 1876 พวกเขาเล่นที่สนามของ สโมสรคริกเก็ตแอ็กคริงตัน คือ Thorneyholme Road ซึ่งยังคงใช้งานอยู่จนถึงทุกวันนี้ พวกเขาเป็นหนึ่งในสิบสองทีมแรกเริ่มก่อตั้งฟุตบอลลีกเมื่อวันที่ 17 เมษายน ปี ค.ศ. 1888 ฤดูกาลที่ดีที่สุดของแอ็กคริงตันคือในปี ค.ศ. 1889–90 เมื่อจบอันดับที่หกในตาราง อย่างไรก็ตาม ในฤดูกาล 1892–93 ทีมจบอันดับที่สิบห้า (จากทั้งหมด 16 ทีม) และตกชั้นหลังจากแพ้นัด เพลย์ออฟ 1-0 ต่อ เชฟฟีลด์ยูไนเต็ด แล้วลาออกจากลีกดีกว่าเล่นใน ดิวิชั่น 2 กลายเป็นสโมสรแรกในการก่อตั้งฟุตบอลลีกที่ออกจากลีกอย่างเป็นทางการ (สโตก ล้มเหลวในการเลือกตั้งใหม่ในปี ค.ศ. 1890 แต่กลับเข้าร่วมลีกในอีกหนึ่งปีต่อมา) หลังจากฤดูกาลแรกในแลงคาสเชอร์ลีก แอ็กคริงตันไม่ประสบความสำเร็จในการสมัครเข้าร่วมฟุตบอลลีก หลังจากนั้นไม่นาน สโมสรฟุตบอลแอ็กคริงตันประสบปัญหาทางการเงินอันนำไปสู่การยุบสโมสรในที่สุด สโมสรอยู่นอกลีกต่อจนถึงปี ค.ศ. 1896 ในที่สุดก็ยุบสโมสรหลังจากพ่ายแพ้ 12-0 เมื่อวันที่ 14 มกราคมต่อดาร์เวน ในรายการแลงคาสเชอร์ ซีเนียร์ คัพ อ้างอิง แหล่งข้อมูล Every match result and League table while in the Football League Accrington on Football Club History Database อ อ อ อ อ
อันเดรย์ นิคาลาเยียวิช ตูปาเลียฟ(รัสเซีย: Андрей Николаевич Туполев; 10 พฤศจิกายน พ.ศ. 2431 – 23 ธันวาคม พ.ศ. 2515)เป็นวิศวกรการบินและอวกาศของสหภาพโซเวียต เป็นผู้ก่อตั้งรัฐวิสาหกิจตูปาเลียฟในปีพ.ศ. 2465 ซึ่งเป็นหนึ่งในรัฐวิสาหกิจของสหภาพโซเวียตที่ออกแบบเครื่องบินมากกว่า100รุ่น ทั้งเครื่องบินพาณิชย์และเครื่องบินรบ ตูปาเลียฟได้รับเหรียญวีรบุรุษแห่งแรงงานสังคมนิยม3ครั้ง(ซึ่งเป็นจำนวนสูงสุดที่สามารถรับได้) เหรียญอิสริยาภรณ์เลนิน8ครั้ง เหรียญอิสริยาภรณ์ธงแดงแห่งแรงงาน1ครั้ง นอกจากนี้ ตูปาเลียฟยังได้รับรางวัลอันทรงเกียรติจากต่างประเทศทั้งสหราชอาณาจักรและสหรัฐอเมริการวมถึงมีการเปลี่ยนชื่อสนามบินนานาชาติวนูคาวาในแคว้นมอสโกเพื่อเป็นเกียรติแก่เขาในปีพ.ศ. 2561 ประวัติ อันเดรย์ ตูปาเลียฟเกิดในหมู่บ้านใกล้เมืองคิมรีในเขตปกครองตเวียร์ จักรวรรดิรัสเซีย เป็นบุตรคนที่6จากทั้งหมด7คน บิดาของเขาเป็นชาวคอสแซคในไซบีเรียและเข้าศึกษาด้านกฎหมายในมหาวิทยาลัยเซนต์ปีเตอร์สเบิร์กแต่ถูกไล่ออกหลังจากมีส่วนพัวพันกับนักปฏิวัติในการลอบปลงพระชนม์จักรพรรดิอลิกซานเดอร์ที่ 2 ตูปาเลียฟได้รับการศึกษาที่บ้านและศึกษาระดับมัธยมในเมืองตเวียร์ จนได้ศึกษาต่อที่วิทยาลัยเทคนิคมอสโก ในปี พ.ศ. 2452 อันเดรย์ ตูปาเลียฟได้ศึกษาเรื่องอากาศพลศาสตร์กับนิคาไล จูคอฟสกี นักวิทยาศาสตร์และวิศวกรชาวรัสเซีย ในปี พ.ศ. 2453 ตูปาเลียฟกับเพื่อนร่วมชั้นเรียนได้สร้างและทดลองเครื่องร่อน รวมไปถึงการสร้างอุโมงค์ลมอันเป็นแนวทางการปฏิบัติการของห้องวิจัยอีกด้วย แต่ในปี พ.ศ. 2454 เขาถูกกล่าวหาว่ามีส่วนพัวพันกับการปฏิวัติและการทำลายวรรณกรรมอันดีงามของรัสเซียจนนำไปสู่การถูกจับกุม ต่อมาถูกปล่อยตัวและไปอยู่อาศัยกับครอบครัว ในปี พ.ศ. 2457 ซึ่งเกิดสงครามโลกครั้งที่ 1 ตูปาเลียฟได้รับอนุญาตให้กลับไปเรียนต่ออีกครั้งจนจบการศึกษาในปี พ.ศ. 2461 และได้รับรางวัลวิสวกรรมเครื่องกลดีเด่นจากวิทยานิพนธ์เกี่ยวกับการพัฒนาเครื่องบินทะเล ช่วงเวลาที่เขาเรียนอยู่นั้น เกิดเหตุการณ์ปฏิวัติรัสเซียในปี พ.ศ. 2460 ต่อมาในปี พ.ศ. 2463 วิทยาลัยราชเทคนิคมอสโกถูกเปลี่ยนชื่อเป็นวิทยาลัยเทคเนิคขั้นสูงมอสโกและตูปาเลียฟได้เริ่มสอนการคำนวณอากาศพลศาสตร์เบื้องต้น บทบาทการทำงานและสงครามโลกครั้งที่สอง ในปี พ.ศ. 2472 ตูปาเลียฟเป็นผู้บริหารสถาบันอากาศพลศาสตร์มอสโก และเขาได้ออกแบบเครื่องบินทิ้งระเบิด TB-1 ซึ่งเป็นหนึ่งในเครื่องบินที่ทันทันสมัยที่สุดในขณะนั้น หลังสงคราม สูงสุดสู่สามัญ ชีวิตส่วนบุคคล อ้างอิง
don hiyala & alifulhu |การตายของดอน ฮิยาลา จากเรื่อง ดอน ฮิยาลา และอาลี ฟูลฮู หรือรามายณะฉบับมัลดีฟส์ ศาสนาฮินดูในประเทศมัลดีฟส์ เป็นหนึ่งในศาสนาที่เคยรุ่งเรืองในประเทศมัลดีฟส์ พร้อม ๆ กับศาสนาพุทธนิกายวัชรยาน ก่อนการมาถึงของศาสนาอิสลาม ปัจจุบันยังหลงเหลือศาสนวัตถุและโบราณสถานช่วงคริสต์ศตวรรษที่ 8–9 เช่นเทวรูปพระศิวะ พระลักษมี และพระอคัสตยะ ตำนานพื้นบ้านของมัลดีฟส์กล่าวถึงโอทิตันกาเลเค (Oditan Kalēge) ตรงกับชื่อสันสกฤตว่าวสิษฐะ เป็นมหาฤๅษีผู้ยิ่งใหญ่ มีภรรยาชื่อโทคีไอฮา (Dōgi Aihā) ตรงกับชื่อสันสกฤตว่าโยคินี นางมีรูปโฉมงดงามทว่าอารมณ์ร้าย มีพลังเวทย์ขั้นสูงดุจเดียวกับสามี หลังพระมหากษัตริย์มัลดีฟส์เข้ารีตศาสนาอิสลามหลังคริสต์ศตวรรษที่ 12 เป็นต้นมา ทั้งศาสนาฮินดูและศาสนาพุทธก็อันตรธานหายไปจากหมู่เกาะ ดอน ฮิยาลา และอาลี ฟูลฮู มีนิทานปรัมปราเรื่อง ดอน ฮิยาลา และอาลี ฟูลฮู (Dhon Hiyala and Ali Fulhu) เป็นเรื่องราวความรักระหว่างดอน ฮิยาลา (Dhon Hiyala) ซึ่งเป็นหญิงงามที่มีแต่ชายหมายปอง กับอาลี ฟูลฮู (Ali Fulhu) หนุ่มนักการศาสนา ในเวลาต่อมามีหญิงอีกคนหนึ่งชื่อเฮาวา ฟูลฮู (Hawwa Fulhu) ชอบพออาลีและอยากแต่งงานด้วย แต่อาลีนั้นมีใจรักฮิยาลา เฮาวาจึงจองเวรฮิยาลาด้วยเวทมนตร์คาถา และด้วยความที่ฮิยาลามีรูปโฉมสวยงาม ก็มีชายหลายคนพึงใจแม้แต่พระราชาไลมากู อาลี (Lhaimagu Ali) ก็หลงใหลในตัวเธอ และพยายามลักพาตัวเธอไปในรั้วในวัง อาลีต้องใช้ไหวพริบในการแก้ปัญหา จะเห็นได้ว่านิทานเรื่องนี้มีพื้นฐานมาจาก รามายณะ เช่นเดียวกับดินแดนอื่น ๆ ในภูมิภาคเอเชียใต้และเอเชียตะวันออกเฉียงใต้ แม้จะมีโครงเรื่องต่างกันไปบ้าง แต่ก็มีจุดสังเกตเรื่องความเชื่อมโยงระหว่าง รามายณะ กับ ดอน ฮิลายา และอาลี ฟูลฮู เช่น พระราชาไลมากูลักพาตัวนางเอกเช่นเดียวกับราวณะ นางสีดาเกิดบนพื้นโลก ส่วนฮิลายาเกิดในห้องใต้ดิน พระรามเสด็จออกจากอาณาจักร ส่วนอาลีออกจากเกาะฮุลฮูเดลี ความสัมพันธ์ระหว่างนางเฮาวากับอาลีใกล้เคียงกับความสัมพันธ์ระหว่างนางศูรปณขากับพระราม อ้างอิง มัลดีฟส์ ฮินดู
ตารางธาตุ (ในภาพ) คือ การจัดเรียงธาตุเคมีในรูปแบบของตารางตามเลขอะตอม การจัดเรียงอิเล็กตรอน และสมบัติทางเคมีที่ซ้ำกัน โดยจะใช้แนวโน้มพิริออดิกเป็นโครงสร้างพื้นฐานของตาราง แถวแนวนอนทั้ง 7 ของตารางเรียกว่า 'คาบ' โดยปกติโลหะอยู่ฝั่งซ้ายและอโลหะอยู่ฝั่งขวา ส่วนแถวแนวตั้งเรียกว่า 'หมู่' ประกอบด้วยธาตุที่มีสมบัติทางเคมีคล้ายคลึงกัน มี 6 หมู่ที่ได้รับการตั้งชื่อที่ยอมรับกันทั่วไปและเลขหมู่ เช่น ธาตุหมู่ 17 มีชื่อว่า แฮโลเจน และธาตุหมู่ 18 มีชื่อว่า แก๊สมีสกุล ตารางธาตุยังมีอาณาเขตรูปสี่เหลี่ยมผืนผ้าอย่างง่าย 4 รูปที่เรียกว่า 'บล็อก' ซึ่งเกี่ยวข้องกับการเติมออร์บิทัลเชิงอะตอมที่แตกต่างกัน ธาตุทุกตัวนับตั้งแต่มีเลขอะตอมเท่ากับ 1 (ไฮโดรเจน) จนถึง 118 (ออกาเนสซอน) ได้รับการค้นพบหรือสังเคราะห์ขึ้นมาแล้ว ทำให้ตารางธาตุในปัจจุบันมีครบทั้ง 7 คาบ ธาตุ 94 ตัวแรกพบได้ในธรรมชาติ แม้ว่าบางตัวอาจมีปริมาณน้อยและมีการสังเคราะห์ธาตุเหล่านั้นขึ้นก่อนที่จะพบในธรรมชาติก็ตาม ส่วนธาตุที่มีเลขอะตอมเท่ากับ 95 ถึง 118 สังเคราะห์ขึ้นทั้งสิ้นในห้องปฏิบัติการทางวิทยาศาสตร์หรือในเตาปฏิกรณ์นิวเคลียร์ สำหรับธาตุที่มีเลขอะตอมสูงกว่านี้ ในปัจจุบันนักเคมีก็กำลังพยายามสร้างขึ้นมา ธาตุเหล่านี้จะเริ่มที่คาบ 8 และมีงานทฤษฎีต่าง ๆ ที่ให้รายละเอียดเกี่ยวกับธาตุในตำแหน่งเหล่านั้น นิวไคลด์กัมมันตรังสีสังเคราะห์จำนวนมากของธาตุที่พบได้ในธรรมชาติก็สร้างขึ้นในห้องปฏิบัติการด้วยเช่นกัน การจัดเรียงตารางธาตุสามารถใช้อธิบายความสัมพันธ์ของสมบัติธาตุต่าง ๆ และยังใช้ทำนายสมบัติทางเคมีและพฤติกรรมของธาตุที่ยังไม่ได้ค้นพบหรือสังเคราะห์ใหม่ ดมีตรี เมนเดเลเยฟ นักเคมีชาวรัสเซีย ตีพิมพ์ตารางธาตุในลักษณะแบบนี้เป็นคนแรกในปี พ.ศ. 2412 (อ่านต่อ...) บทความคัดสรรก่อนหน้านี้: ไข้หวัดใหญ่ – บีเอ็นเคโฟร์ตีเอต – เฮาส์ เอ็ม.ดี.ที่เก็บถาวร – บทความคัดสรรอื่น ๆ
วัดบางอ้อยช้าง เป็นวัดราษฎร์สังกัดคณะสงฆ์มหานิกาย ในหมู่ที่ 2 บ้านวัดบางอ้อยช้าง ตำบลบางสีทอง อำเภอบางกรวย จังหวัดนนทบุรี ในวัดยังมีพิพิธภัณฑ์วัดบางอ้อยช้าง รวบรวมของเก่าแก่ของสำคัญในชุมชน ประวัติ สันนิษฐานว่าวัดสร้างขึ้นมาตั้งแต่สมัยกรุงสุโขทัยหรือก่อนหน้านั้น เดิมที่ตั้งหมู่บ้านที่ปลูกต้น อ้อยช้าง สำหรับเลี้ยงช้าง และยังได้ส่งส่วยอ้อยไปเลี้ยงช้างหลวงที่กรุงศรีอยุธยา จึงเรียกหมู่บ้านว่า บ้านส่วยอ้อย ต่อมาเมื่อมีการสร้างวัดบางอ้อยช้างขึ้นมา จึงได้มีการเปลี่ยนชื่อเป็น บ้านวัดบางอ้อยช้าง ตามชื่อวัด จากอีกแหล่งข้อมูลระบุว่าชาวบ้านก็ได้ร่วมใจกันสร้างวัดขึ้นในบริเวณชุมชน ราว พ.ศ. 2304 เป็นหนึ่งในสามชุมชนที่รวบรวมเสบียงเวลาเกิดศึกสงครามร่วมกับทัพหลวง รวมถึงส่งชายฉกรรจ์ในพื้นที่ไปร่วมรับใช้ชาติร่วมกับกองทัพของสมเด็จพระเจ้าตากสินในการกู้แผ่นดิน ทำให้วัดมีการสร้างอนุสาวรีย์พระเจ้าตากสิน ในวัดยังมีพิพิธภัณฑ์วัดบางอ้อยช้าง รวบรวมของเก่าแก่ของสำคัญในชุมชน อาคารเสนาสนะ อุโบสถประดิษฐานพระประธาน พระพุทธรูปสลักด้วยศิลาแลงสมัยสุโขทัย และถอดได้เป็นท่อน ๆ อายุประมาณ 600 ปี สันนิษฐานว่าเอาแบบมาจากลังกา เดิมพระพุทธรูปองค์นี้ประดิษฐานในอุโบสถหลังเก่าที่มีลักษณะเป็นแบบมหาอุตย์จนถึง พ.ศ. 2495 จึงได้อันเชิญมายังอุโบสถหลังใหม่ ภายในพระอุโบสถหลังใหม่ยังมีภาพจิตรกรรมฝาผนัง เขียนขึ้นมาใหม่ในปี พ.ศ. 2549 ด้วยสีอะครีลิก ลักษณะของภาพแบ่งเป็น 4 ผนังคือ ผนังด้านที่ 1 ตอนมหาสุบินนิมิต ตอนประสูติ ตอนมหาภิเนษกรมณ์ ตอนตรัสรู้ ผนังด้านที่ 2 ตอนเสด็จโปรดปัญจวคีย์ ตอนแสดงปาฏิหาริย์ ตอนเสด็จลงจากดาวดึงส์ ตอนปรินิพพาน ผนังด้านที่ 3 (ผนังหุ้มกลองหลังพระประธาน) วาดเรื่องไตรภูมิ และผนังด้านสุดท้าย (ผนังหุ้มกลองด้านหน้าพระประธาน) วาดเป็นตอนมารผจญ นอกจากเนื้อหาพุทธประวัติยังสอดแทรกประวัติศาสตร์ของวัดบางอ้อยช้าง เช่น ภาพวาดตอนรัชกาลที่ 5 เสด็จมาบำเพ็ญพระราชกุศลทางชลมารค เป็นต้น รอยพระพุทธบาทเบื้องซ้าย ประดิษฐานอยู่ภายในมณฑปที่สร้างปี พ.ศ. 2535 รอยพระพุทธบาท หล่อด้วยทองสำริดขนาด 54 นิ้ว กว้าง 19.5 นิ้ว หนัก 190 กิโลกรัม คาดว่ารอยพระพุทธบาทพบโดยท่านพระอธิการทองอยู่ เจ้าอาวาสวัดองค์แรก ที่ได้ธุดงด์ไปทางเหนือ เมื่อ พ.ศ. 2339 ศาลาการเปรียญ มีภาพจิตรกรรมลวดลายทองรอยพระพุทธบาทเบื้องขวาบนฝ้าเพดานไม้เหนือศีรษะ สันนิษฐานว่าน่าจะมีมานานแล้ว ภายในมีธรรมาสน์บุษบกยอดมหากฐินที่เป็นศิลปะสมัยอยุธยา พิพิธภัณฑ์วัดบางอ้อยช้าง พิพิธภัณฑ์วัดบางอ้อยช้างโดยเปิดอย่างเป็นทางการ พ.ศ. 2541–2542 เป็นอาคาร 3 ชั้น รวบรวมของเก่า เช่น ตาลปัตรของรัชกาลที่ 5 ที่มีสัญลักษณ์นารายณ์ทรงครุฑตามศิลปะของรัชกาลที่ 5 ชุดของหลวงปู่ที่เย็บด้วยมือทั้งหมดหนังสือพระไตรปิฎก ตู้ไม้สักลายรดน้ำที่ยังไม่ปิดทองหีบทองที่ใช้บรรจุศพลายเทพพนมพิกุลและลายบัว ตะลุ่มหรือพานแว่นฟ้า ยังมีเครื่องถ้วยชามของจีนในสมัยราชวงศ์ชิง สมุดข่อยโบราณและชุดแสดงข้าวของเครื่องใช้ในชีวิตประจำวันของชาวสวนเมืองนนท์ เช่น หม้อไว้เพาะทุเรียน หม้อหุงข้าว ไห โอ่งทำมือยุคแรกของจีนที่มีสีเขียวหยก อ้างอิง บางอ้อยช้าง
วัดลาดปลาเค้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงจรเข้บัว เขตลาดพร้าว กรุงเทพมหานคร หน้าวัดติดกับถนนลาดปลาเค้า ตรงข้ามเป็นโรงเรียนวัดลาดปลาเค้า (ระดับประถมศึกษา) ประตูทางเข้าวัดมีการสร้างใหม่ขึ้นมา มีรูปปั้นยักษ์เฝ้าประตู 2 ตน ชื่อ มังกรกัณฐ และ วิรุฒหก มีการแบ่งพื้นที่ให้แก่ชุมชน เพื่อจัดสร้างเป็น ห้องสมุดเพื่อการเรียนรู้ เจ้าอาวาสองค์ปัจจุบันคือ พระมหาเขมานันท์ ปิยสีโล วัดสร้างประมาณก่อนปี พ.ศ. 2409 โดยอำแดงด้วงและอำแดงไหมถวายที่ดินให้ แต่เดิมเป็นคณะสงฆ์เล็ก ๆ จน พ.ศ. 2435 ได้ตั้งขึ้นเป็นวัดลาดปลาเค้า ชุมชนแถบนี้มีปลาเค้าอยู่มากมาย ได้ตั้งชื่อชุมชนว่า ราบปลาเค้า ซึ่งหมายถึง ที่ราบซึ่งมีปลาเค้าอาศัยอยู่มาก แต่ได้เปลี่ยนมาเป็น ลาดปลาเค้า เพราะคำว่า ราบ กับ ลาด นั้นได้เรียกเพี้ยนกันมาเรื่อย ๆ จน ราบ เป็น ลาด พ.ศ. 2521 วัดได้ทำการปฏิสังขรณ์วัด โดยมีการจัดสร้างวัตถุมงคลขึ้น พระครูวิมลหารกิจ หรือหลวงพ่อหลอม (ผู้ช่วยเจ้าอาวาสในขณะนั้น) ซึ่งเป็นลูกศิษย์หลวงปู่โต๊ะได้นิมนต์ท่านมาปลุกเสกวัตถุมงคล วัดลาดปลาเค้ามีสิ่งศักดิ์สิทธิ์ที่ชาวบ้านกล่าวถึงคืออภินิหาร และความศักดิ์สิทธิ์ของหลวงพ่อน้อย พุทธสรณ์ ซึ่งเป็นเจ้าอาวาสองค์ที่สาม ในเรื่องการอยู่ยงคงกระพัน ความร่มเย็นเป็นสุข อ้างอิง ลาดปลาเค้า
เทือกเขาเหิงต้วน หรือ เทือกเขาเหิงตฺวั้น เป็นกลุ่มเทือกเขาขนาดใหญ่ทางตะวันตกเฉียงใต้ของจีนที่เชื่อมต่อส่วนตะวันออกเฉียงใต้ของที่ราบสูงชิงไห่-ทิเบตกับที่ราบสูงหยุนหนาน-กุ้ยโจว เทือกเขาเหิงต้วนเรียงตัวตามแนวเหนือ–ใต้ ซึ่งแยกที่ราบลุ่มทางตอนเหนือของเมียนมาออกจากที่ราบลุ่มของมณฑลเสฉวน เทือกเขานี้มีลักษณะเด่นคือแนวระลอกสูงต่ำซึ่งเกิดจากการเข้าชนกันของอนุทวีปอินเดียกับแผ่นพื้นทวีปยูเรเซีย และจากการกัดเซาะโดยแม่น้ำสายหลักสามสายที่ระบายน้ำออกจากที่ราบสูงทิเบตด้านตะวันออก คือแม่น้ำแยงซี แม่น้ำโขง และแม่น้ำสาละวิน เทือกเขาเหิงต้วนได้รับการจดทะเบียนจากองค์การยูเนสโกให้เป็นแหล่งมรดกโลกพื้นที่คุ้มครองแม่น้ำขนานสามสายแห่งยูนนาน เทือกเขาเหิงต้วนครอบคลุมพื้นที่ส่วนใหญ่ของเขตภาคตะวันตกมณฑลเสฉวน (เรียกในภาษาจีน ชวนซี ) พื้นที่ทางตะวันตกเฉียงเหนือของมณฑลยูนนาน พื้นที่บางส่วนทางตะวันออกสุดของเขตปกครองตนเองทิเบต (ซีจั้ง) และ บางส่วนของมณฑลชิงไห่ตอนใต้ นอกจากนี้ยังครอบคลุมบางส่วนของรัฐคะฉิ่นตะวันออกในประเทศเมียนมา ซึ่งโดยรวมมีพื้นที่มากกว่า 600,000 ตารางกิโลเมตร เทือกเขาเหิงต้วนมีความยาวประมาณ 900 กิโลเมตร (560 ไมล์) ทอดยาวเหนือจรดใต้จากละติจูด 33 ° N ถึง 25 ° N ความกว้างตะวันตกจรดตะวันออกมีทั้งส่วนที่กว้างในตอนบนและแคบในตอนล่างในรูปทรงสามเหลี่ยมปลายแหลมหันลงทางใต้ เทือกเขาเหิงต้วนมีความกว้างประมาณ 400 กิโลเมตร (250 ไมล์) จากลองจิจูด 98 ° E ถึง 102 ° E แนวเทือกเขาสี่แนวสำคัญของเทือกเขาเหิงต้วน ในภูมิภาคแม่น้ำขนานสามสาย ได้แก่ แนวเทือกเขา ชาลฺหวู่หลี่ , แนวเทือกเขาหมางคัง – ยหฺวินหลิ่ง , แนวเทือกเขาทาเหนียนทาเวิง – นฺวี่ และ แนวเทือกเขาปั๋วชูลาหลิ่ง – เกาหลีก้ง เทือกเขาเหิงต้วนจากภาพถ่ายดาวเทียม แผนที่ภูมิศาสตร์ทวีปเอเชีย แสดงภูมิภาคแม่น้ำขนานสามสาย - ใจกลางสำคัญของเทือกเขาเหิงต้วน ที่โยงความสัมพันธ์กันของภูมิภาคเอเชียตะวันออกเฉียงใต้ เอเชียใต้ และ เอเชียตะวันออก และแสดงการระบายน้ำจากที่ราบสูงชิงไห่ - ทิเบตที่มีรูปลักษณะเป็นแอ่งกระทะ ผ่านภูมิภาคแม่น้ำขนานสามสาย สู่ที่ราบลุ่มในเอเชียตะวันออกเฉียงใต้ และจีน แผนที่ภูมิศาสตร์เอเชียตะวันออก แสดงการกระจุกตัวของป่าสนในเขตภูเขา และตำแหน่งของเมืองลี่เจียง ในเขตเทือกเขาเหิงต้วน แกลอรี |ธารน้ำแข็งไห่หลัวกั่วบนทางลาดเขาก้งก๋า (Mount Gongga; Minya Konka) มณฑลเสฉวน - panoramio (1).ยอดเขา Chenrezig มองจากแม่น้ำ Yading Xin ทางตะวันตกเฉียงของมณฑลเสฉวน ยอดสูงสุดบนบนเทือกเขา Yading |ยอดเขา Jampelyang บนเทือกเขาย่าติง (Yading) ตะวันตกเฉียงใต้ของมณฑลเสฉวน Chanadorje-Xianuoduoji Chonggu |ทุ่งหญ้าชองกูและเชิงเขาชานาดอร์เจที่ปกคลุมไปด้วยต้นสนซึ่งมีหิมะปกคลุมด้านหลัง ในเทือกเขาย่าติง (Yading) - Tears of the Snow Mountains - 2012.10 - |ทะเลสาบเชิงเขาชานาดอร์เจ xue |ภาพถ่ายระยะไกลแสดงเมืองลี่เจียง มณฑลหยูนหนาน และภูเขาหิมะมังกรหยก (ลี่เจียงเป็นเมืองขนาดใหญ่เพียงหนึ่งเดียวในเทือกเขาเหิงต้วน) |เทือกเขา Gaoligong เขตแดนธรรมชาติกั้นระหว่างมณฑลหยุนหนานประเทศจีน และ ประเทศเมียนมา Gaoligong เชื่อมมณฑลหยุนหนานประเทศจีน กับ ประเทศเมียนมา River |กลุ่มยอดเขาที่ซับซ้อนของหุบเขาต้นน้ำของแม่น้ำแยงซี ในมณฑลหยุนหนาน Salween River in Yunnan Province, |เขื่อนไฟฟ้าพลังน้ำขั้นทดลองในเขตหุบเขาต้นน้ำของแม่น้ำสาละวิน (แม่น้ำนู่ในภาษาจีน) River in |โค้งน้ำในที่ราบลุ่มน้ำโขง (แม่น้ำหลานชาง หรือ แม่น้ำล้านช้างในภาษาจีน) เขตเมือง Baoshan มณฑลหยุนหนาน conifer |ป่าต้นสนในเทือกเขาเหิงต้วน อำเภอ Dêgê ทางตะวันตกเฉียงเหนือของมณฑลเสฉวน อ้างอิง ห ห
นโยบายสำคัญอย่างหนึ่งของวิกิพีเดียคือเนื้อหาบทความทั้งหมดต้องพิสูจน์ยืนยันได้ หมายความว่าจะต้องหาแหล่งอ้างอิงที่น่าเชื่อถือรองรับเนื้อหาได้ คำพูด (quotation) ของผู้อื่นทั้งหมด เนื้อหาที่ถูกคัดค้านการพิสูจน์ยืนยันได้หรือน่าจะถูกคัดค้าน และเนื้อหาซึ่งมีข้อพิพาท (ไม่ว่าเป็นเชิงลบ เชิงบวกหรือเป็นกลางก็ตาม) เกี่ยวกับบุคคลที่ยังมีชีวิตอยู่จะต้องมีการอ้างอิงในบรรทัด ไปยังแหล่งที่มาที่รองรับเนื้อหานั้นโดยตรง หมายความว่า วิกิพีเดียไม่ใช่ที่สำหรับงานค้นคว้าต้นฉบับ ข้อค้นพบใหม่ที่ยังไม่เคยเผยแพร่ที่อื่นมาก่อน หรือหลักฐานจากแหล่งที่มาที่ยังไม่มีการเผยแพร่ หากคุณเพิ่มเนื้อหาใหม่ เป็นภาระของคุณในการเพิ่มสารสนเทศการอ้างอิงแหล่งที่มา เนื้อหาที่ไม่มีแหล่งที่มามีโอกาสถูกนำออกจากบทความได้ บางทีเนื้อหาดังกล่าวอาจมีการติดป้ายระบุ 'ต้องการอ้างอิง' ก่อนเพื่อให้เวลาผู้เขียนหาและเพิ่มแหล่งที่มาก่อนถูกลบ แต่บางทีเนื้อหาที่ผิดชัด ๆ หรือมีผลเสียอาจถูกลบทันทีก็ได้ มอดูลสอนการใช้งานนี้จะแสดงวิธีการเพิ่มแหล่งที่มาในบรรทัดลงในบทความ และอธิบายสั้น ๆ ว่าวิกิพีเดียมองว่าสิ่งใดบ้างที่เป็นแหล่งอ้างอิงที่น่าเชื่อถือ